title: Vec F-46/07: Rozsudok Súdu pre verejnú službu (tretia komora) z  22. októbra 2008 – Tzirani/Komisia (Verejná služba — Úradníci — Prijímanie — Vymenovanie do platovej triedy — Povýšenie — Miesto riaditeľa — Zamietnutie kandidatúry — Výkon rozsudku, ktorým sa zrušilo rozhodnutie o vymenovaní — Prípustnosť)

text:
               6.12.2008

               SK

               Úradný vestník Európskej únie

               C 313/57

         Rozsudok Súdu pre verejnú službu (tretia komora) z 22. októbra 2008 – Tzirani/Komisia
   (Vec F-46/07) (1)

   (Verejná služba - Úradníci - Prijímanie - Vymenovanie do platovej triedy - Povýšenie - Miesto riaditeľa - Zamietnutie kandidatúry - Výkon rozsudku, ktorým sa zrušilo rozhodnutie o vymenovaní - Prípustnosť)
   (2008/C 313/102)
   Jazyk konania: francúzština
   Účastníci konania

      Žalobkyňa: Marie Tzirani (Brusel, Belgicko) (v zastúpení: É. Boigelot, advokát)

      Žalovaná: Komisia Európskych spoločenstiev (v zastúpení: G. Berscheid a V. Joris, splnomocnení zástupcovia, za právnej pomoci B. Wägenbaur, advokát)
   Predmet veci
   Na jednej strane zrušenie rozhodnutia Komisie Európskych spoločenstiev z 30. augusta 2006 o opätovnom vymenovaní pána D. J. na miesto riaditeľa riaditeľstva B „Služobný poriadok: politika, riadenie a poradenstvo“ generálneho riaditeľstva (GR) „Personál a administratíva“ a zamietnutie jeho kandidatúry na toto miesto, na druhej strane zaviazanie Komisie na vyplatenie náhrady majetkovej a nemajetkovej ujmy údajne utrpenej žalobkyňou
   Výrok rozsudku

               1.

               Rozhodnutie o zamietnutie kandidatúry pani Tzirani na miesto riaditeľa riaditeľstva B „Služobný poriadok: politika, riadenie a poradenstvo“ generálneho riaditeľstva (GR) „Personál a administratíva“ Komisie Európskych spoločenstiev sa zrušuje.

               2.

               Rozhodnutie o vymenovaní pána D. J. na miesto riaditeľa riaditeľstva B „Služobný poriadok: politika, riadenie a poradenstvo“ generálneho riaditeľstva (GR) „Personál a administratíva“ Komisie Európskych spoločenstiev z 30. augusta 2006 sa zrušuje.

               3.

               Komisia Európskych spoločenstiev sa zaväzuje vyplatiť pani Tzirani náhradu škody vo výške 10 000 eur.

               4.

               V ostávajúcej časti sa žaloba zamieta.

               5.

               Komisia Európskych spoločenstiev znáša vlastné trovy konania a je povinná nahradiť trovy konania vynaložené pani Tzirani.

      (1)  Ú. v. EÚ C 170, 21.7.2007, s. 42.


title: Vec F-141/06: Uznesenie Súdu pre verejnú službu (druhá komora) z  15. septembra 2009 — Hartwig/Komisia (Menovanie — Dočasní zamestnanci menovaní za úradníkov — Uchádzači zapísaní na zozname úspešných uchádzačov výberového konania uverejneného pred nadobudnutím účinnosti nového služobného poriadku — Zaradenie do platovej triedy podľa nevýhodnejších nových pravidiel — Prechodné opatrenia prílohy XIII služobného poriadku)

text:
               7.11.2009

               SK

               Úradný vestník Európskej únie

               C 267/84

         Uznesenie Súdu pre verejnú službu (druhá komora) z 15. septembra 2009 — Hartwig/Komisia
   (Vec F-141/06) (1)

   (Menovanie - Dočasní zamestnanci menovaní za úradníkov - Uchádzači zapísaní na zozname úspešných uchádzačov výberového konania uverejneného pred nadobudnutím účinnosti nového služobného poriadku - Zaradenie do platovej triedy podľa nevýhodnejších nových pravidiel - Prechodné opatrenia prílohy XIII služobného poriadku)
   2009/C 267/152
   Jazyk konania: francúzština

      Účastníci konania

      Žalobca: Marc Hartwig (Brusel, Belgicko) (v zastúpení: T. Bontinck, advokát)

      Žalovaná: Komisia Európskych spoločenstiev (v zastúpení: J. Currall a H. Krämer, splnomocnení zástupcovia)

      Predmet veci

   Zrušenie rozhodnutí Komisie a Parlamentu účinné od 16. apríla 2006, na základe ktorých žalobca, dočasný zamestnanec zaradený do platovej triedy B*7 a úspešný uchádzač v externom výberovom konaní PE/34/B, bol vymenovaný za úradníka so zaradením do platovej triedy B*3 platového stupňa 2 podľa ustanovení prílohy XIII služobného poriadku

      Výrok uznesenia

               1.

               Nie je potrebné rozhodnúť o žalobe F-141/06, Hartwig/Komisia.

               2.

               Každý účastník konania znáša vlastné trovy konania.

      (1)  Ú. v. EÚ C 20, 27.1.2007, s. 40.


title: Vec T-285/09: Rozsudok Všeobecného súdu z  15. septembra 2011 — CEVA/Komisia ( Osobitný program výskumu a technologického rozvoja v oblasti výskumu živých zdrojov — Projekt Seapura — Zmluva o podpore — Arbitrážna doložka — Žiadosť o vrátenie preddavkov zaplatených podľa zmluvy o financovaní výskumu — Výzvy na vrátenie — Žaloba o neplatnosť — Neprípustnosť )

text:
               22.10.2011

               SK

               Úradný vestník Európskej únie

               C 311/41

         Rozsudok Všeobecného súdu z 15. septembra 2011 — CEVA/Komisia
   (Vec T-285/09) (1)

   (Osobitný program výskumu a technologického rozvoja v oblasti výskumu živých zdrojov - Projekt Seapura - Zmluva o podpore - Arbitrážna doložka - Žiadosť o vrátenie preddavkov zaplatených podľa zmluvy o financovaní výskumu - Výzvy na vrátenie - Žaloba o neplatnosť - Neprípustnosť)
   2011/C 311/73
   Jazyk konania: francúzština

      Účastníci konania

      Žalobca: Centre d’étude et de valorisation des algues SA (CEVA) (Pleubian, Francúzsko) (v zastúpení: J.-M. Peyrical, advokát)

      Žalovaná: Európska komisia (v zastúpení: V. Joris, splnomocnený zástupca, za právnej pomoci E. Bouttier, advokát)

      Predmet veci

   Zrušenie štyroch výziev Komisie na vrátenie z 11. mája 2009, ktorými Komisia žiadala žalobcu o vrátenie všetkých preddavkov vyplatených v rámci zmluvy o podpore týkajúcej sa výskumného projektu patriaceho do osobitného programu výskumu a technologického rozvoja „Kvalita života a manažment živých zdrojov“

      Výrok rozsudku

               1.

               Žaloba sa zamieta ako neprípustná.

               2.

               Centre d’étude et de valorisation des algues SA (CEVA) je povinný nahradiť trovy konania.

      (1)  Ú. v. EÚ C 220, 12.9.2009.


title: Vec T-437/11: Rozsudok Všeobecného súdu zo 16. septembra 2013 — Golden Balls/ÚHVT — Intra-Presse (GOLDEN BALLS) [ „Ochranná známka Spoločenstva — Námietkové konanie — Prihláška slovnej ochrannej známky Spoločenstva GOLDEN BALLS — Skoršia slovná ochranná známka Spoločenstva BALLON D’OR — Podobnosť označení — Pravdepodobnosť zámeny — Článok 8 ods. 1 písm. b) nariadenia (ES) č. 207/2009 — Návrh na zrušenie podaný vedľajším účastníkom konania — Článok 134 ods. 3 Rokovacieho poriadku Všeobecného súdu — Rozsah preskúmania, ktoré má vykonať odvolací senát — Povinnosť rozhodnúť o celom odvolaní — Článok 8 ods. 5, článok 64 ods. 1 a článok 76 ods. 1 nariadenia č. 207/2009“ ]

text:
               16.11.2013

               SK

               Úradný vestník Európskej únie

               C 336/19

         Rozsudok Všeobecného súdu zo 16. septembra 2013 — Golden Balls/ÚHVT — Intra-Presse (GOLDEN BALLS)
   (Vec T-437/11) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva GOLDEN BALLS - Skoršia slovná ochranná známka Spoločenstva BALLON D’OR - Podobnosť označení - Pravdepodobnosť zámeny - Článok 8 ods. 1 písm. b) nariadenia (ES) č. 207/2009 - Návrh na zrušenie podaný vedľajším účastníkom konania - Článok 134 ods. 3 Rokovacieho poriadku Všeobecného súdu - Rozsah preskúmania, ktoré má vykonať odvolací senát - Povinnosť rozhodnúť o celom odvolaní - Článok 8 ods. 5, článok 64 ods. 1 a článok 76 ods. 1 nariadenia č. 207/2009)
   2013/C 336/38
   Jazyk konania: angličtina

      Účastníci konania

      Žalobkyňa: Golden Balls Ltd (Londýn, Spojené kráľovstvo) (v zastúpení: M. Edenborough, QC, a S. Smith, solicitor)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Intra-Presse (Boulogne-Billancourt, Francúzsko) (v zastúpení: P. Péters, T. de Haan a M. Laborde, advokáti)

      Predmet veci

   Žaloba podaná proti rozhodnutiu prvého odvolacieho senátu ÚHVT z 26. mája 2011 (vec R 1310/2010-1) týkajúcemu sa námietkového konania medzi Intra-Presse a Golden Balls Ltd

      Výrok rozsudku

               1.

               Prvý bod výroku rozhodnutia prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 26. mája 2011 (vec R 1310/2010-1) sa zrušuje.

               2.

               Návrh na zrušenie, ktorý podala spoločnosť Intra-Presse, sa zamieta.

               3.

               ÚHVT znáša vlastné trovy konania a je povinný nahradiť trovy konania vynaložené spoločnosťou Golden Balls Ltd s výnimkou trov konania, ktoré táto spoločnosť vynaložila v súvislosti s návrhom na zrušenie na základe článku 134 ods. 3 Rokovacieho poriadku Všeobecného súdu.

               4.

               Spoločnosť Intra-Presse znáša vlastné trovy konania a je povinná nahradiť trovy konania vynaložené spoločnosťou Golden Balls Ltd v súvislosti s návrhom na zrušenie na základe článku 134 ods. 3 rokovacieho poriadku.

      (1)  Ú. v. EÚ C 298, 8.10.2011.


title: Vec T-193/15: Rozsudok Všeobecného súdu zo 4. mája 2016 – Bodegas Williams & Humbert/EUIPO – Central Hisumer (BOTANIC WILLIAMS & HUMBERT LONDON DRY GIN) („Ochranná známka Európskej únie — Námietkové konanie — Prihláška ochrannej známky Európskej únie BOTANIC WILLIAMS & HUMBERT LONDON DRY GIN — Skoršia slovná ochranná známka Európskej únie THE BOTANICALS — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“)

text:
               20.6.2016

               SK

               Úradný vestník Európskej únie

               C 222/17

         Rozsudok Všeobecného súdu zo 4. mája 2016 – Bodegas Williams & Humbert/EUIPO – Central Hisumer (BOTANIC WILLIAMS & HUMBERT LONDON DRY GIN)
   (Vec T-193/15) (1)

   ((„Ochranná známka Európskej únie - Námietkové konanie - Prihláška ochrannej známky Európskej únie BOTANIC WILLIAMS & HUMBERT LONDON DRY GIN - Skoršia slovná ochranná známka Európskej únie THE BOTANICALS - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009“))
   (2016/C 222/19)
   Jazyk konania: španielčina

      Účastníci konania

      Žalobkyňa: Bodegas Williams & Humbert, SA (Jerez de la Frontera, Španielsko) (v zastúpení: A. Gómez López, advokát)

      Žalovaný: Úrad Európskej únie pre duševné vlastníctvo (EUIPO) (v zastúpení: S. Palmero Cabezas, splnomocnený zástupca)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Central Hisumer, SL (Orihuela, Španielsko) (v zastúpení: D. Garrido Jiménez, advokát)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 23. februára 2015 (vec R 594/2014-4) týkajúcemu sa námietkového konania medzi Central Hisumer a Bodegas Williams & Humbert

      Výrok rozsudku

               1.

               Žaloba sa zamieta.

               2.

               Bodegas Williams & Humbert, SA, je povinná nahradiť trovy konania.

      (1)  Ú. v. EÚ C 198, 15.6.2015.


title: Vec T-464/13: Žaloba podaná 30. augusta 2013 — Retegal/Komisia

text:
               19.10.2013

               SK

               Úradný vestník Európskej únie

               C 304/25

         Žaloba podaná 30. augusta 2013 — Retegal/Komisia
   (Vec T-464/13)
   2013/C 304/44
   Jazyk konania: španielčina

      Účastníci konania

      Žalobkyňa: Redes de Telecomunicación Galegas Retegal, SA (Retegal) (Santiago de Compostela, Španielsko) (v zastúpení: F. García Martínez a B. Pérez Conde, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie, pričom vyhlási, že v prípade autonómneho spoločenstva Galícia uskutočnené operácie nepredstavovali nedovolenú štátnu pomoc,

               —

               subisidiárne pre prípad, že nevyhovie predchádzajúcemu návrhu, zrušil napadnuté rozhodnutie, pričom vyhlási, že RETEGAL nie je priamym ani nepriamym príjemcom nedovolanej štátnej pomoci a

               —

               zaviazal Európsku Komisiu na náhradu trov tohto konania.

      Dôvody a hlavné tvrdenia

   Dôvody a hlavné tvrdenia už boli uvedené vo veci T-463/13, Comunidad Autónoma de Galicia/Komisia.


title: Veci T-493/07, T-26/08 a T-27/08: Rozsudok Súdu prvého stupňa z  23. septembra 2009 — GlaxoSmithkline a i./ÚHVT — Serono Genetics Institute (FAMOXIN) [ Ochranná známka Spoločenstva — Konanie o neplatnosť — Slovná ochranná známka Spoločenstva FAMOXIN — Skoršie národné slovné ochranné známky LANOXIN — Relatívny dôvod zamietnutia — Neexistencia pravdepodobnosti zámeny — Článok 8 ods. 1 písm. b) a článok 52 ods. 1 písm. a) nariadenia (ES) č. 40/94 [teraz článok 8 ods. 1 písm. b) a článok 53 ods. 1 písm. a) nariadenia (ES) č. 207/2009] — Dôkaz o používaní — Článok 56 ods. 2 a 3 nariadenia č. 40/94 [teraz článok 57 ods. 2 a 3 nariadenia č. 207/2009] ]

text:
               7.11.2009

               SK

               Úradný vestník Európskej únie

               C 267/62

         Rozsudok Súdu prvého stupňa z 23. septembra 2009 — GlaxoSmithkline a i./ÚHVT — Serono Genetics Institute (FAMOXIN)
   (Veci T-493/07, T-26/08 a T-27/08) (1)

   („Ochranná známka Spoločenstva - Konanie o neplatnosť - Slovná ochranná známka Spoločenstva FAMOXIN - Skoršie národné slovné ochranné známky LANOXIN - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) a článok 52 ods. 1 písm. a) nariadenia (ES) č. 40/94 [teraz článok 8 ods. 1 písm. b) a článok 53 ods. 1 písm. a) nariadenia (ES) č. 207/2009] - Dôkaz o používaní - Článok 56 ods. 2 a 3 nariadenia č. 40/94 [teraz článok 57 ods. 2 a 3 nariadenia č. 207/2009]“)
   2009/C 267/109
   Jazyk konania: angličtina

      Účastníci konania

      Žalobcovia: GlaxoSmithkline SpA a i. (Verona, Taliansko), Laboratórios Wellcome de Portugal, Lda (Algés, Portugalsko) a The Wellcome Foundation Ltd (Greenford, Middlesex, Spojené kráľovstvo) (v zastúpení: R. Gilbey, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral a D. Botis, splnomocnení zástupcovia)

      Ďalší účastník konania pred odvolacím senátom ÚHVT: Serono Genetics Institute SA (Évry, Francúzsko)

      Predmet veci

   Tri žaloby podané proti rozhodnutiam prvého odvolacieho senátu ÚHVT zo 14. septembra 2007 (vec R 8/2007-1), z 20. novembra 2007 (vec R 10/2007-1) a z 19. novembra 2007 (vec R 9/2007-1), týkajúcim sa konania o neplatnosť medzi GlaxoSmithkline SpA, Laboratórios Wellcome de Portugal, Lda a The Wellcome Foundation Ltd na jednej strane a Serono Genetics Institute SA na druhej strane

      Výrok rozsudku

               1.

               Veci T-493/07, T-26/08 a T-27/08 sú spojené na účely tohto rozsudku.

               2.

               Žaloby sa zamietajú.

               3.

               GlaxoSmithkline SpA, Laboratórios Wellcome de Portugal, Lda a The Wellcome Foundation Ltd sú povinní nahradiť trovy konania.

      (1)  Ú. v. EÚ C 51, 23.2.2008.


title: Vec T-815/14: Žaloba podaná 17. decembra 2014 – Closet Clothing/ÚHVT – Closed Holding (CLOSET)

text:
               23.2.2015

               SK

               Úradný vestník Európskej únie

               C 65/41

         Žaloba podaná 17. decembra 2014 – Closet Clothing/ÚHVT – Closed Holding (CLOSET)
   (Vec T-815/14)
   (2015/C 065/57)
   Jazyk, v ktorom bola podaná žaloba: angličtina

      Účastníci konania

      Žalobkyňa: Closet Clothing Co. Ltd (Barnet, Spojené kráľovstvo) (v zastúpení: M. Elmslie, solicitor)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Closed Holding AG (Hamburg, Nemecko)

      Údaje týkajúce sa konania pred ÚHVT

      Prihlasovateľ: žalobkyňa.

      Dotknutá sporná ochranná známka: slovná ochranná známka Spoločenstva „CLOSET“ – prihláška č. 1 0 8 02  891.

      Konanie pred ÚHVT: námietkové konanie.

      Napadnuté rozhodnutie: rozhodnutie štvrtého odvolacieho senátu ÚHVT zo 6. októbra 2014 vo veci R 423/2014-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT povinnosť nahradiť trovy konania.

      Uvádzaný žalobný dôvod

               —

               porušenie článku 8 ods. 1 písm. b) nariadenia č. 207/2009.


title: Vec F-94/09: Uznesenie Súdu pre verejnú službu (druhá komora) z  5. mája 2010 — Nikolchov/Komisia

text:
               31.7.2010

               SK

               Úradný vestník Európskej únie

               C 209/57

         Uznesenie Súdu pre verejnú službu (druhá komora) z 5. mája 2010 — Nikolchov/Komisia
   (Vec F-94/09) (1)

   ()
   2010/C 209/94
   Jazyk konania: francúzština
   Predseda druhej komory nariadil výmaz veci v dôsledku urovnania sporu zmierom.

      (1)  Ú. v. EÚ C 11, 16.1.2010, s. 42.


title: Rozsudok Súdneho dvora (druhá komora) zo 7. júla 2005 vo veci C-208/03 P: Jean-Marie Le Pen proti Európskemu parlamentu (Odvolanie — Voľby členov Európskeho parlamentu — Absencia jednotného volebného postupu — Uplatnenie vnútroštátneho práva — Zánik mandátu člena Európskeho parlamentu v dôsledku odsúdenia — Akt, ktorým Európsky parlament „berie na vedomie“ tento zánik — Žaloba o neplatnosť — Akt, ktorý nie je spôsobilý byť predmetom žaloby — Neprípustnosť)

text:
               3.9.2005

               SK

               Úradný vestník Európskej únie

               C 217/7

      ROZSUDOK SÚDNEHO DVORA

   (druhá komora)
   zo 7. júla 2005
   vo veci C-208/03 P: Jean-Marie Le Pen proti Európskemu parlamentu (1)

   (Odvolanie - Voľby členov Európskeho parlamentu - Absencia jednotného volebného postupu - Uplatnenie vnútroštátneho práva - Zánik mandátu člena Európskeho parlamentu v dôsledku odsúdenia - Akt, ktorým Európsky parlament „berie na vedomie“ tento zánik - Žaloba o neplatnosť - Akt, ktorý nie je spôsobilý byť predmetom žaloby - Neprípustnosť)
   (2005/C 217/13)
   Jazyk konania: francúzština
   Vo veci C-208/03 P, ktorej predmetom je odvolanie podľa článku 56 Štatútu Súdneho dvora, podané 10. mája 2003, Jean-Marie Le Pen, bydliskom v Saint-Cloud (Francúzsko), (advokát: F. Wagner), ďalší účastníci konania: Európsky parlament (splnomocnení zástupcovia: H. Krück a C. Karamarcos), Francúzska republika (splnomocnení zástupcovia: R. Abraham a G. de Bergues, ako aj L. Bernheim), vedľajší účastník v prvostupňovom konaní, Súdny dvor (druhá komora), v zložení: predseda druhej komory C. W. A. Timmermans (spravodajca), sudcovia R. Silva de Lapuerta, J. Makarczyk, P. Kūris a G. Arestis, generálny advokát: F. G. Jacobs, tajomník: R. Grass, vyhlásil 7. júla 2005 rozsudok, ktorého výrok znie:

               1)

               Odvolanie sa zamieta.

               2)

               Pán Le Pen je povinný nahradiť trovy konania v tomto stupni vrátane trov konania o nariadenie predbežného opatrenia.

               3)

               Francúzska republika znáša svoje vlastné trovy konania.

      (1)  Ú. v. EÚ C 275, 15.11.2003


title: Vec C-380/05: Rozsudok Súdneho dvora (štvrtá komora) z  31. januára 2008 (návrh na začatie prejudiciálneho konania, ktorý podal Consiglio di Stato – Taliansko) – Centro Europa 7 Srl/Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni (Slobodné poskytovanie služieb — Elektronické komunikácie — Činnosti televízneho vysielania — Nový spoločný regulačný rámec — Prideľovanie vysielacích rádiových frekvencií)

text:
               29.3.2008

               SK

               Úradný vestník Európskej únie

               C 79/2

         Rozsudok Súdneho dvora (štvrtá komora) z 31. januára 2008 (návrh na začatie prejudiciálneho konania, ktorý podal Consiglio di Stato – Taliansko) – Centro Europa 7 Srl/Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni
   (Vec C-380/05) (1)

   (Slobodné poskytovanie služieb - Elektronické komunikácie - Činnosti televízneho vysielania - Nový spoločný regulačný rámec - Prideľovanie vysielacích rádiových frekvencií)
   (2008/C 79/02)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Consiglio di Stato
   Účastníci konania pred vnútroštátnym súdom

      Žalobkyňa: Centro Europa 7 Srl

      Žalovaní: Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni
   Predmet veci
   Návrh na začatie prejudiciálneho konania – Consiglio di Stato – Výklad smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení) (Ú. v. ES L 108, s. 21; Mim. vyd. 13/029, s. 337) a smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, s. 33; Mim. vyd. 13/029, s. 349) – Výklad článku 10 Európskeho dohovoru o ochrane ľudských práv a základných slobôd – Povinnosť členských štátov zabezpečiť v odvetví televízneho vysielania prístup k sieťam a zachovať pluralitu podnikov na trhu – Vnútroštátna právna úprava umožňujúca poskytnutie individuálnych práv podnikom, ktoré nemajú oprávnenie podľa národného plánu určujúceho držiteľov licencií na televízne vysielanie a ktorá neumožňuje podniku, ktorý má oprávnenie podľa národného plánu, vykonávať jeho činnosť
   Výrok rozsudku
   Článok 49 ES, a takisto článok 9 ods. 1 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica), článok 5 ods. 1 a 2 druhý pododsek a článok 7 ods. 3 smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení), ako aj článok 4 smernice Komisie 2002/77/ES zo 16. septembra 2002 o hospodárskej súťaži na trhoch elektronických komunikačných sietí a služieb od okamihu, keď sa tieto články smerníc začali uplatňovať, je potrebné vykladať v tom zmysle, že bránia vnútroštátnej právnej úprave v oblasti televízneho vysielania, ktorej uplatňovanie znemožňuje prevádzkovateľovi, ktorý je držiteľom licencie, vysielať z dôvodu nepridelenia vysielacích rádiových frekvencií na základe objektívnych, transparentných, nediskriminačných a primeraných kritérií.

      (1)  Ú. v. EÚ C 10, 14.1.2006.


title: Vec T-201/05: Žaloba podaná 18. mája 2005: José María Perez Santander proti Rade Európskej únie

text:
               6.8.2005

               SK

               Úradný vestník Európskej únie

               C 193/32

         Žaloba podaná 18. mája 2005: José María Perez Santander proti Rade Európskej únie
   (Vec T-201/05)
   (2005/C 193/55)
   Jazyk konania: francúzština
   José María Perez Santander, bydliskom v Ixelles (Belgicko), v zastúpení: Georges Vandersanden a Laure Levi, advokáti, podal 18. mája 2005 na Súd prvého stupňa Európskych spoločenstiev žalobu proti Rade Európskej únie.
   Žalobca navrhuje, aby Súd prvého stupňa:

               —

               zrušil zaradenie žalobcu do platovej triedy stanovené v rozhodnutí o jeho prijatí do služobného pomeru v rozsahu, v akom je toto zaradenie založené na článku 12 ods. 3 prílohy XIII nového služobného poriadku,

               —

               založil služobný postup žalobcu (vrátene valorizácie jeho praxe v takto upravenej platovej triede, jeho práv na postup a jeho dôchodkových nárokov) počínajúc na úrovni platovej triedy, do ktorej mal byť vymenovaný na základe oznámenia o výberovom konaní, v nadväznosti na ktoré bol umiestnený na nástupný rezervný zoznam, buď jeho zaradením do platovej triedy uvedenej v oznámení o výberovom konaní alebo do jej ekvivalentu v zmysle zaradenia podľa nového služobného poriadku (a primeraného platového stupňa podľa pravidiel platných pred 1. májom 2004), počínajúc od dátumu rozhodnutia o jeho menovaní,

               —

               priznal žalobcovi úroky z omeškania na základe sadzby stanovenej Európskou centrálnou bankou na hlavné operácie refinancovania uplatniteľnej počas predmetného obdobia zvýšenej o dva body, vo vzťahu k celkovej sume zodpovedajúcej rozdielu v príjme, ktorý vyplýva z jeho zaradenia, uvedeného v rozhodnutí o prijatí do služobného pomeru a zaradenia, na ktoré mal právo, a to až do dátumu prijatia rozhodnutia o jeho zaradení do platovej triedy,

               —

               zaviazal žalovanú nahradiť trovy konania.

         Žalobné dôvody a hlavné tvrdenia
   Žalobné dôvody a hlavné sú rovnaké ako žalobné dôvody a hlavné tvrdenia vo veciach T-58/05, Centeno Mediavilla a i./Komisia (1).

      (1)  Ú. v. EÚ C 93, 16.4.2005, s. 38


title: Vec C-104/15: Žaloba podaná 3. marca 2015 – Európska komisia/Rumunsko

text:
               4.5.2015

               SK

               Úradný vestník Európskej únie

               C 146/29

         Žaloba podaná 3. marca 2015 – Európska komisia/Rumunsko
   (Vec C-104/15)
   (2015/C 146/35)
   Jazyk konania: rumunčina

      Účastníci konania

      Žalobkyňa: Európska komisia (v zastúpení: L. Nicolae, D. Loma-Osorio Lerena, splnomocnení zástupcovia)

      Žalovaný: Rumunsko

      Návrhy žalobkyne

               —

               Určiť, že Rumunsko tým, že neprijalo potrebné opatrenia na zamedzenie znečisteniu z pevných častíc prachu pochádzajúcich z rozšírenej nádrže Bosneag patriacej k medeným a zinkovým baniam Moldomin v Moldova Noua, si nesplnilo povinnosti vyplývajúce z článku 4 a článku 13 ods. 2 smernice Európskeho parlamentu a Rady 2006/21/ES z 15. marca 2006 o nakladaní s odpadom z ťažobného priemyslu, ktorou sa mení a dopĺňa smernica 2004/35/ES (1),

               —

               zaviazať Rumunsko na náhradu trov konania.

      Žalobné dôvody a hlavné tvrdenia

   Žaloba podaná Európskou komisiou proti Rumunsku sa týka toho, že rumunské orgány neprijali potrebné opatrenia na zamedzenie znečistenia z pevných častíc prachu pochádzajúcich z jednej z nádrží súvisiacich s ťažbou medi.
   Komisia tvrdí, že Rumunsko tým, že neprijalo potrebné opatrenia, aby zamedzilo rozšíreniu častíc prachu z povrchu rozšírenej nádrže Bosneag, ktoré sú škodlivé pre zdravie ľudí a životné prostredie, nedosiahlo súlad s článkom 4 a článkom 13 ods. 2 smernice 2006/21/ES. Komisia sa domnieva, že Rumunsko musí zabezpečiť ochranu zdravia ľudí a životného prostredia pred akýmkoľvek negatívnym vplyvom – aj keď má určitý stupeň flexibility, pokiaľ ide o konkrétne opatrenia, ktoré musí prijať – ak majú byť splnené požiadavky vymedzené v článku 4 smernice 2006/21/ES. Komisia sa tiež domnieva, že článok 13 ods. 2 smernice stanovuje príslušnému orgánu osobitnú povinnosť, a to, že tento orgán musí zabezpečiť, aby prevádzkovateľ prijal primerané opatrenia na zamedzenie alebo obmedzenie prachu.
   Komisia v tomto konaní vychádza zo správy príslušného rumunského orgánu na ochranu životného prostredia, z informácií z tlače a odpovedí poskytnutých Rumunskom v štádiu pred podaním žaloby, z ktorých súhrnne vyplýva, že oblasť Moldova Noua je podstatne znečistená prachom pochádzajúcim z rozšírenej nádrže Bosneag, ktorý má najmä pri silnejšom vetre škodlivé účinky na zdravie miestnych obyvateľov a životné prostredie.
   Komisia ďalej tvrdí, že Rumunsko sa nemôže spoliehať iba na vnútorné okolnosti, ako sú privatizácia podniku Moldomin a budúce záväzky kupujúceho týkajúce sa životného prostredia, aby odôvodnila nedodržanie povinností podľa smernice.

      (1)  Ú. v. EÚ L 102, s. 15.


title: Vec C-53/14 P: Rozsudok Súdneho dvora (šiesta komora) z 21. mája 2015 – JAS Jet Air Service France (SARL)/Európska komisia (Odvolanie — Colná únia a spoločný colný sadzobník — Colný kódex Spoločenstva — Článok 239 — Vykonávacie nariadenie k Colnému kódexu — Článok 905 — Dovoz džínsových nohavíc pochádzajúcich zo Spojených štátov — Dovozné clo — Rozhodnutie, ktorým sa odpustenie tohto cla vyhlasuje za nedôvodné — Neexistencia „osobitnej situácie“)

text:
               20.7.2015

               SK

               Úradný vestník Európskej únie

               C 236/14

         Rozsudok Súdneho dvora (šiesta komora) z 21. mája 2015 – JAS Jet Air Service France (SARL)/Európska komisia
   (Vec C-53/14 P) (1)

   ((Odvolanie - Colná únia a spoločný colný sadzobník - Colný kódex Spoločenstva - Článok 239 - Vykonávacie nariadenie k Colnému kódexu - Článok 905 - Dovoz džínsových nohavíc pochádzajúcich zo Spojených štátov - Dovozné clo - Rozhodnutie, ktorým sa odpustenie tohto cla vyhlasuje za nedôvodné - Neexistencia „osobitnej situácie“))
   (2015/C 236/19)
   Jazyk konania: francúzština

      Účastníci konania

      Odvolateľka: JAS Jet Air Service France (SARL) (v zastúpení: T. Gallois a E. Dereviankine, avocats)

      Ďalší účastník konania: Európska komisia (v zastúpení: A. Caeiros, B.-R. Killmann a C. Soulay, splnomocnení zástupcovia)

      Výrok rozsudku

               1.

               Odvolanie sa zamieta.

               2.

               JAS Jet Air Service France SARL znáša svoje vlastné trovy konania a je povinná nahradiť trovy konania, ktoré vznikli Európskej komisii.

      (1)  Ú. v. EÚ C 102, 7.4.2014.


title: Výmaz veci C-247/03

text:
               30.4.2005

               SK

               Úradný vestník Európskej únie

               C 106/21

         Výmaz veci C-247/03 (1)

   (2005/C 106/46)

      (Jazyk konania: gréčtina)

   Uznesením z 19. novembra 2004 predseda Súdneho dvora Európskych spoločenstiev nariadil výmaz veci C-247/03: Komisia Európskych spoločenstiev proti Helénskej republike.

      (1)  Ú. v. EÚ C 184, 2.8.2003


title: Vec C-217/06: Rozsudok Súdneho dvora (druhá komora) zo 4. októbra 2007 – Komisia Európskych spoločenstiev/Talianska republika (Nesplnenie povinnosti členským štátom — Verejné zmluvy na práce — Smernica 71/305/EHS — Pojem a vymedzenie verejnej zmluvy na práce — Nesplnenie povinnosti so všetkými jeho účinkami)

text:
               8.12.2007

               SK

               Úradný vestník Európskej únie

               C 297/12

         Rozsudok Súdneho dvora (druhá komora) zo 4. októbra 2007 – Komisia Európskych spoločenstiev/Talianska republika
   (Vec C-217/06) (1)

   (Nesplnenie povinnosti členským štátom - Verejné zmluvy na práce - Smernica 71/305/EHS - Pojem a vymedzenie verejnej zmluvy na práce - Nesplnenie povinnosti so všetkými jeho účinkami)
   (2007/C 297/17)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: X. Lewis, splnomocnený zástupca a M. Mollica, advokát)

      Žalovaná: Talianska republika (v zastúpení: I. Braguglia a S. Fiorentino, splnomocnení zástupcovia)
   Predmet veci
   Nesplnenie povinnosti členským štátom – Porušenie článkov 3 a 12 smernice Rady 71/305/EHS z 26. júla 1971 o koordinácii postupov verejného obstarávania prác [neoficiálny preklad] (Ú. v. ES L 185, s. 5) – Priame uzavretie, bez uverejnenia oznámenia o vyhlásení verejného obstarávania, zmluvy na práce, ktorých predmetom bola realizácia stavebných práv uvedených v uznesení č. 48 obecnej rady Stintino zo 14. decembra 1989, a to najmä „realizačnej koncepcie a uskutočnenia prác na účely technologického a štrukturálneho prispôsobenia, nového usporiadania a konečnej realizácie potrubí na prívod a odvod vody, cestnej siete, štruktúry a zariadení služieb obyvateľstvu, centier turistických osídlení mimo a na území obce Stintino, vrátane sanácie a odstránenia znečistenia pobrežia a turistických centier tejto obce“
   Výrok rozsudku

               1.

               Talianska republika si tým, že dovolila, aby sa pokračovalo v uskutočňovaní najmenej jednej z prác, ktoré zadala obec Stintino spoločnosti Maresar Soc. Cons. arl na základe zmluvy č. 7/91 z 2. októbra 1991 a neskorších dodatočných aktov uzavretých medzi týmito istými stranami, nesplnila povinnosti, ktoré jej vyplývajú zo smernice Rady 71/305/EHS z 26. júla 1971 o koordinácii postupov verejného obstarávania prác [neoficiálny preklad], najmä z jej článkov 3 a 12.

               2.

               Talianska republika je povinná nahradiť trovy konania.

      (1)  Ú. v. EÚ C 178, 29.7.2006.


title: Spojené veci C-159/12 až C-161/12: Rozsudok Súdneho dvora (štvrtá komora) z  5. decembra 2013 (návrhy na začatie prejudiciálneho konania, ktoré podal Tribunale Amministrativo Regionale per la Lombardia — Taliansko) — Alessandra Venturini/A.S.L. Varese a i. (C-159/12), Maria Rosa Gramegna/ASL Lodi a i. (C-160/12), Anna Muzzio/ASL Pavia a i. (C-161/12) (Sloboda usadiť sa — Článok 49 ZFEÚ — Verejné zdravie — Vnútroštátna právna úprava zakazujúca paralekárňam predaj liekov na lekársky predpis, ktoré si hradí pacient)

text:
               15.2.2014

               SK

               Úradný vestník Európskej únie

               C 45/8

         Rozsudok Súdneho dvora (štvrtá komora) z 5. decembra 2013 (návrhy na začatie prejudiciálneho konania, ktoré podal Tribunale Amministrativo Regionale per la Lombardia — Taliansko) — Alessandra Venturini/A.S.L. Varese a i. (C-159/12), Maria Rosa Gramegna/ASL Lodi a i. (C-160/12), Anna Muzzio/ASL Pavia a i. (C-161/12)
   (Spojené veci C-159/12 až C-161/12) (1)

   (Sloboda usadiť sa - Článok 49 ZFEÚ - Verejné zdravie - Vnútroštátna právna úprava zakazujúca paralekárňam predaj liekov na lekársky predpis, ktoré si hradí pacient)
   2014/C 45/14
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per la Lombardia

      Účastníci konania pred vnútroštátnym súdom

      Žalobkyne: Alessandra Venturini (C-159/12), Maria Rosa Gramegna (C-160/12), Anna Muzzio (C-161/12)

      Žalovaní: A.S.L. Varese, Ministero della Salute, Regione Lombardia, Comune di Saronno, Agenzia Italiana del Farmaco (AIFA) (C-159/12), ASL Lodi, Ministero della Salute, Regione Lombardia, Comune di Sant’Angelo Lodigiano, Agenzia Italiana del Farmaco (AIFA) (C-160/12), ASL Pavia, Ministero della Salute, Regione Lombardia, Comune di Bereguardo, Agenzia Italiana del Farmaco (AIFA) (C-161/12)

      Za účasti: Federfarma — Federazione Nazionale Unitaria dei Titolari di Farmacia Italiani (C-159/12 až C-161/12)

      Predmet veci

   Návrh na začatie prejudiciálneho konania — Tribunale Amministrativo Regionale per la Lombardia — Výklad článkov 18 ZFEÚ a 56 ZFEÚ, ako aj článkov 101 ZFEÚ a 102 ZFEÚ — Vnútroštátna právna úprava zakazujúca lekárňam predaj liekov na lekársky predpis, ktorých sumu uhrádza pacient

      Výrok rozsudku

   Článok 49 ZFEÚ sa má vykladať v tom zmysle, že nie je v rozpore s ním taká vnútroštátna právna úprava, o ktorú ide vo veci samej, ktorá neumožňuje farmaceutovi, odborne spôsobilému na vykonávanie povolania a zapísanému v príslušnej komore, ktorý však nie je majiteľom lekárne, ktorá je súčasťou organizačnej štruktúry, distribuovať v paralekárni, ktorej je majiteľom, formou maloobchodu aj lieky, ktoré sú na lekársky predpis a nie sú hradené národným zdravotníckym systémom, ale sú plne hradené kupujúcim.

      (1)  Ú. v. EÚ C 157, 2.6.2012.


title: Vec C-162/13: Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 29. marca 2013 — Damijan Vnuk/Zavarovalnica Triglav d. d.

text:
               1.6.2013

               SK

               Úradný vestník Európskej únie

               C 156/24

         Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 29. marca 2013 — Damijan Vnuk/Zavarovalnica Triglav d. d.
   (Vec C-162/13)
   2013/C 156/37
   Jazyk konania: slovinčina

      Vnútroštátny súd, ktorý podal návrh na začatie prejudiciálneho konania

   Vrhovno sodišče Republike Slovenije

      Účastníci konania pred vnútroštátnym súdom

      Dovolateľ: Damijan Vnuk

      Odporkyňa: Zavarovalnica Triglav d. d.

      Prejudiciálna otázka

   Má sa pojem „prevádzka vozidiel“ podľa ustanovenia článku 3 ods. 1 smernice Rady 72/166/EHS z 24. apríla 1972 (1) o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti vykladať v tom zmysle, že nezahŕňa skutkové okolnosti prejednávanej veci, v ktorej poistenec odporkyne narazil v blízkosti senníka traktorom s prívesom do rebríka, na ktorom stál dovolateľ počas ukladania balíkov sena, a to z dôvodu, že táto udalosť sa nestala v súvislosti s cestnou premávkou?

      (1)  Ú. v. ES L 103, s. 1; Mim. vyd. 06/001, s. 10.


title: Vec C-542/11: Návrh na začatie prejudiciálneho konania, ktorý podal Hoge Raad der Nederlanden (Holandsko) 24. októbra 2011 — Staatssecretaris van Financiën, ďalší účastník konania: Codirex Expeditie BV

text:
               28.1.2012

               SK

               Úradný vestník Európskej únie

               C 25/31

      Návrh na začatie prejudiciálneho konania, ktorý podal Hoge Raad der Nederlanden (Holandsko) 24. októbra 2011 — Staatssecretaris van Financiën, ďalší účastník konania: Codirex Expeditie BV
      (Vec C-542/11)
      (2012/C 25/55)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Hoge Raad der Nederlanden

         Účastníci konania pred vnútroštátnym súdom

         Žalobca: Staatssecretaris van Financiën

         Ďalší účastník konania: Codirex Expeditie BV

         Prejudiciálna otázka

      Kedy získa tovar, ktorý nie je tovarom Spoločenstva, colne schválené určenie v zmysle článku 50 colného kódexu (1), ak tovar má právne postavenie „dočasne uskladneného tovaru“ prihláseného na prepustenie do colného režimu vonkajšieho tranzitu Spoločenstva?

         (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307).


title: Vec T-207/06: Žaloba podaná 4. augusta 2006 – Europig/ÚHVT (EUROPIG)

text:
               28.10.2006

               SK

               Úradný vestník Európskej únie

               C 261/20

         Žaloba podaná 4. augusta 2006 – Europig/ÚHVT (EUROPIG)
   (Vec T-207/06)
   (2006/C 261/38)
   Jazyk žaloby: francúzština
   Účastníci konania

      Žalobca: Europig (Josselin, Francúzsko) (v zastúpení: D. Masson, advokát)

      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu

               —

               zrušiť napadnuté rozhodnutie odvolacieho senátu z 31. mája 2006 (R 1425/2005-4),

               —

               zaviazať ÚHVT na náhradu všetkých trov konania.

         Žalobné dôvody a hlavné tvrdenia

      Prihlasovaná ochranná známka: slovná ochranná známka „EUROPIG“ pre tovary zaradené v triedach 29 a 30 (prihláška č. 3 816 691).

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) a c), ako aj ods. 2 a 3 nariadenia Rady č. 40/94. Žalobca tvrdí, že ochranná známka, o ktorej zápis sa žiadalo, neopisuje označené tovary, že táto ochranná známka má úplnú rozlišovaciu spôsobilosť a že k nadobudnutiu rozlišovacej spôsobilosti označenia „Europig“ v každom prípade došlo v dôsledku jej používania.


title: Vec C-15/17: Návrh na začatie prejudiciálneho konania, ktorý podal Korkein oikeus (Fínsko) 13. januára 2017 – Bosphorus Queen Shipping Ltd Corp./Rajavartiolaitos

text:
               20.3.2017

               SK

               Úradný vestník Európskej únie

               C 86/17

         Návrh na začatie prejudiciálneho konania, ktorý podal Korkein oikeus (Fínsko) 13. januára 2017 – Bosphorus Queen Shipping Ltd Corp./Rajavartiolaitos
   (Vec C-15/17)
   (2017/C 086/22)
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Korkein oikeus

      Účastníci konania pred vnútroštátnym súdom

      Odvolateľka: Bosphorus Queen Shipping Ltd Corp.

      Odporca: Rajavartiolaitos

      Prejudiciálne otázky

               1.

               Treba výraz „pobrežie alebo iné záujmy“ v článku 220 ods. 6 Dohovoru, resp. výraz „pobrežné pásmo alebo príbuzné záujmy“ v článku 7 ods. 2 smernice 2005/35/ES (1) vykladať pomocou výrazu „pobrežie alebo podobné záujmy“ uvedeného v článku II bode 4 Medzinárodného dohovoru o opatreniach na šírom mori v prípade nehôd spojených s ropným znečistením z roku 1969?

               2.

               Podľa definície uvedenej v článku II bode 4 písm. c) dohovoru z roku 1969 spomenutého v prvej prejudiciálnej otázke znamená výraz „podobné záujmy“ okrem iného blaho dotknutej oblasti vrátane zachovania živých zdrojov mora, ako aj fauny a flóry. Platí tento predpis aj pre zachovanie živých zdrojov a tiež fauny a flóry vo výlučnej ekonomickej zóne alebo sa toto ustanovenie Dohovoru týka len zachovania záujmov pobrežnej oblasti?

               3.

               V prípade zápornej odpovede na otázku položenú v bode 1: Čo sa myslí výrazom „pobrežie alebo iné záujmy“ v článku 220 ods. 6 Dohovoru, resp. výrazom „pobrežné pásmo a príbuzné záujmy“ v článku 7 ods. 2 smernice 2005/35/ES?

               4.

               Čo znamená výraz „zdroje jeho pobrežného mora alebo výlučnej ekonomickej zóny“ v zmysle článku 220 ods. 6 Dohovoru a článku 7 ods. 2 smernice 2005/35/ES? Treba za živé zdroje považovať len lovené druhy alebo pod tento výraz spadajú aj druhy, ktoré sú spojené s lovenými druhmi alebo sú na nich v zmysle článku 61 ods. 4 Dohovoru závislé, ako napríklad rastlinné a živočíšne druhy, ktoré lovené druhy využívajú ako potravu?

               5.

               Ako treba definovať výraz „hrozilo spôsobením“ v článku 220 ods. 6 Dohovoru a v článku 7 ods. 2 smernice 2005/35/ES? Treba hrozbu spôsobenia definovať pomocou abstraktného alebo konkrétneho rizika, či iným spôsobom?

               6.

               Treba pri vyhodnotení predpokladov právomoci pobrežného štátu, ktoré sú stanovené v článku 220 ods. 6 Dohovoru a v článku 7 ods. 2 smernice 2005/35/ES, vychádzať z toho, že spôsobené alebo hroziace závažné škody predstavujú závažnejší dôsledok, ako je spôsobené alebo hroziace znečistenie morského prostredia v zmysle článku 220 ods. 5? Ako treba definovať významné znečistenie morského prostredia a ako je nutné vziať ho do úvahy pri vyhodnotení spôsobených alebo hroziacich vážnych škôd?

               7.

               Ktoré okolnosti treba vziať do úvahy pri vyhodnotení závažnosti spôsobených, resp. hroziacich škôd? Treba pri vyhodnotení vziať do úvahy napr. trvanie a geografické rozšírenie negatívnych účinkov, ktoré sa prejavujú ako škody? V prípade kladnej odpovede: Ako treba vyhodnotiť trvanie a rozsah škôd?

               8.

               V smernici 2005/35/ES sa stanovujú minimálne požiadavky a nebráni sa členským štátom v tom, aby v súlade s medzinárodným právom verejným prijali prísnejšie opatrenia proti znečisťovaniu morí loďami (článok 2). Platí možnosť uplatniť prísnejšie predpisy pre článok 7 ods. 2 smernice, v ktorom je upravená právomoc pobrežného štátu zakročiť proti lodi plaviacej sa v tranzite?

               9.

               Možno pri výklade predpokladov právomoci pobrežného štátu, ktoré sú stanovené v článku 220 ods. 6 Dohovoru a v článku 7 ods. 2 smernice, pripísať význam mimoriadnym geografickým a ekologickým podmienkam a citlivosti Pobaltia?

               10.

               Môže sa „jasným objektívnym dôkazom“ v zmysle článku 220 ods. 6 Dohovoru a článku 7 ods. 2 smernice 2005/35/ES okrem dôkazu, že sa loď dopustila porušenia, na ktoré sa vzťahujú uvedené predpisy, myslieť aj dôkaz o dôsledkoch vypúšťania? Aký dôkaz treba požadovať pre to, že pobrežiu alebo iným záujmom pobrežného štátu, zdrojom pobrežného mora či výlučnej ekonomickej zóne hrozí vážna škoda, napríklad populácii vtáctva a rýb, ako aj morskému prostrediu na tomto území? Znamená požiadavka jasného objektívneho dôkazu, že napr. vyhodnotenie negatívnych účinkov vypustených ropných látok na morské prostredie musí byť vždy založené na konkrétnych výskumoch alebo štúdiách o účinkoch vykonaného vypúšťania ropných látok?

      (1)  Smernica Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia (Ú. v. EÚ L 255, 2005, s. 1) v znení zmenenom smernicou Európskeho parlamentu a Rady 2009/123/ES z 21. októbra 2009 (Ú. v. EÚ L 280, 2009, s. 52).


title: Vec C-221/04: Rozsudok Súdneho dvora (druhá komora) z  18. mája 2006  – Komisia Európskych spoločenstiev/Španielske kráľovstvo (Nesplnenie povinnosti členským štátom — Smernica 92/43/EHS — Ochrana prirodzených biotopov a voľne žijúcich živočíchov a rastlín — Ochrana druhov — Lov prostredníctvom slučiek s brzdnou zarážkou v súkromných poľovníckych oblastiach — Kastília a León)

text:
               15.7.2006

               SK

               Úradný vestník Európskej únie

               C 165/4

         Rozsudok Súdneho dvora (druhá komora) z 18. mája 2006 – Komisia Európskych spoločenstiev/Španielske kráľovstvo
   (Vec C-221/04) (1)

   (Nesplnenie povinnosti členským štátom - Smernica 92/43/EHS - Ochrana prirodzených biotopov a voľne žijúcich živočíchov a rastlín - Ochrana druhov - Lov prostredníctvom slučiek s brzdnou zarážkou v súkromných poľovníckych oblastiach - Kastília a León)
   (2006/C 165/08)
   Jazyk konania: španielčina
   Účastníci konania

      Žalobkyňa: Komisia Európskych spoločenstiev (v zastúpení: G. Valero Jordana a M. van Beek, splnomocnení zástupcovia)

      Žalovaný: Španielske kráľovstvo (v zastúpení: F. Díez Moreno, splnomocnený zástupca)
   Predmet veci
   Nesplnenie povinnosti členským štátom – Článok 12 ods. 1 a príloha VI smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102) – Povolenie lovu prostredníctvom slučiek s brzdou v súkromných poľovníckych revíroch úradmi Kastílie a Leónu
   Výrok rozsudku

               1.

               Žaloba sa zamieta.

               2.

               Komisia Európskych spoločenstiev je povinná nahradiť trovy konania.

      (1)  Ú. v. EÚ C 179, 10.7.2004.


title: Vec T-240/12: Žaloba podaná 4. júna 2012 — Eni/Komisia

text:
               21.7.2012

               SK

               Úradný vestník Európskej únie

               C 217/27

         Žaloba podaná 4. júna 2012 — Eni/Komisia
   (Vec T-240/12)
   2012/C 217/57
   Jazyk konania: taliančina

      Účastníci konania

      Žalobkyňa: Eni SpA (Rím, Taliansko) (v zastúpení: G. Roberti a I. Perego, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               vyhlásil žalobu za prípustnú,

               —

               zrušil napadnutý akt,

               —

               zaviazal Komisiu na náhradu trov konania.

      Dôvody a hlavné tvrdenia

   Táto žaloba smeruje proti listu (č. *D/2012/042026) z 23. apríla 2012 týkajúcemu sa veci COMP/F/38.638 — Butadiénový kaučuk a butadiénstyrénový kaučuk vyrábaný emulznou polymerizáciou — opätovné prijatie, ktorým Európska komisia oznámila ENI svoje rozhodnutie o opätovnom začatí konania BR-ESBR v nadväznosti na rozsudok Všeobecného súdu z 13. júla 2011 (vec T-39/07, Eni/Komisia), ktorým bolo čiastočne zrušené rozhodnutie K(2006) 5700 v konečnom znení z 29. novembra 2006 prijaté vo veci COMP/F/38.638 — Butadiénový kaučuk a butadiénstyrénový kaučuk vyrábaný emulznou polymerizáciou, a znížená uložená pokuta.
   Na podporu svojej žaloby žalobkyňa uvádza jediný žalobný dôvod založený na nedostatku právomoci, keďže Komisia nemôže opätovne začať vyšetrovanie vo veci BR-ESBR s cieľom prijatia nového rozhodnutia o uložení sankcií.
   ENI tvrdí, že v rozsudku z 13. júla 2011 Všeobecný súd nielen rozhodol o čiastočnom zrušení rozhodnutia BR-ESBR z roku 2006, keď poukázal na nesprávne posúdenie Komisie týkajúce sa priťažujúcej okolnosti opakovaného porušenia, ale navyše uplatnil svoju vlastnú právomoc vecne rozhodnúť vo veci v súlade s článkom 261 ZFEÚ a nariadením č. 1/2003 tým, že stanovil novú výšku pokuty a svojím vlastným posúdením nahradil posúdenie Komisie. V tomto kontexte rozhodnutie o opätovnom začatí konania BR-ESBR nielen porušuje zásadu zverených právomocí a inštitucionálnu rovnováhu v zmysle článku 13 ZFEÚ, ale je tiež v rozpore so základnými zásadami spravodlivého konania zakotvenými v článku 6 EDĽP a článku 47 Charty základných práv, ako aj s pravidlom non bis in idem zakotveným v článku 7 EDĽP.
   Navyše ENI tvrdí, že v rozpore s tým, čo sa uvádza v napadnutom akte, Všeobecný súd nedospel k záveru o existencii jednoduchej formálnej vady v súvislosti s uplatnením okolnosti opakovaného porušenia Komisiou v rozhodnutí BR-ESBR z roku 2006; Komisia sa preto nemôže odvolávať na judikatúru PVC II
       (1) s cieľom odôvodniť svoj postup, ktorý je z tohto hľadiska v rozpore s článkom 7 EDĽP.
   Nakoniec ENI uvádza, že s prihliadnutím na judikatúru, akákoľvek možnosť prijatia nového rozhodnutia o uložení sankcií, ktoré by opätovne uplatnilo okolnosť opakovaného porušenia, je úplne vylúčená.

      (1)  Rozsudok z 15. októbra 2002, spojené veci C-238/99 P, C-245/99 P, C-247/99 P, C-250/99 P až C-252/99 P a C-254/99 P, Limburgse Vinyl Maatschappij NV (LVM) a i./Komisia (PVC II), Zb. s. I-8375.


title: Vec C-597/11 P: Uznesenie Súdneho dvora zo 4. októbra 2012 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia [Odvolanie — Verejné obstarávanie Komisie — Zamietnutie ponuky — Povinnosť odôvodnenia — Nariadenie (ES, Euratom) č. 1605/2002 — Článok 89 — Nariadenie (ES, Euratom) č. 2342/2002 — Články 140 a 141 — Lehota na podanie ponúk — Lehota na podanie žiadostí o poskytnutie informácií]

text:
               6.4.2013

               SK

               Úradný vestník Európskej únie

               C 101/3

         Uznesenie Súdneho dvora zo 4. októbra 2012 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE/Európska komisia
   (Vec C-597/11 P) (1)

   (Odvolanie - Verejné obstarávanie Komisie - Zamietnutie ponuky - Povinnosť odôvodnenia - Nariadenie (ES, Euratom) č. 1605/2002 - Článok 89 - Nariadenie (ES, Euratom) č. 2342/2002 - Články 140 a 141 - Lehota na podanie ponúk - Lehota na podanie žiadostí o poskytnutie informácií)
   2013/C 101/06
   Jazyk konania: angličtina

      Účastníci konania

      Odvolateľka: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (v zastúpení: N. Korogiannakis, Δικηγόρος)

      Ďalší účastník konania: Európska komisia (v zastúpení: M. Wilderspin, splnomocnený zástupca)

      Predmet veci

   Odvolanie podané proti rozsudku Všeobecného súdu (prvá komora) z 9. septembra 2011, Evropaïki Dynamiki/Komisia (T-232/06), ktorým bola zamietnutá žaloba, ktorej predmetom bolo zrušenie rozhodnutia Komisie z 19. júna 2006 o zamietnutí ponuky predloženej odvolateľkou v rámci verejného obstarávania „TAXUD/2005/AO-001“, týkajúceho sa špecifikácie, vývoja, údržby a podpory colných informačných systémov súvisiacich s informačnými projektmi GR TAXUD (Ú. v. EÚ 2005, S 117-115222), ako aj zrušenie rozhodnutia o udelení zákazky inému uchádzačovi

      Výrok

               1.

               Odvolanie sa zamieta.

               2.

               Evropaïki Dynamiki — Proigmena Systimata Tilepikoinonion Pliroforikis kai Tilematikis AE je povinná nahradiť trovy konania.

      (1)  Ú. v. EÚ C 25, 28.1.2012.


title: Vec C-417/05 P: Odvolanie podané  24. novembra 2005 : Komisia Európskych spoločenstiev proti rozsudku Súdu prvého stupňa Európskych spoločenstiev (prvá komora) z  13. septembra 2005  vo veci T-272/03, D. Fernández Gómez proti Komisii Európskych spoločenstiev

text:
               14.1.2006

               SK

               Úradný vestník Európskej únie

               C 10/17

         Odvolanie podané 24. novembra 2005: Komisia Európskych spoločenstiev proti rozsudku Súdu prvého stupňa Európskych spoločenstiev (prvá komora) z 13. septembra 2005 vo veci T-272/03, D. Fernández Gómez proti Komisii Európskych spoločenstiev
   (Vec C-417/05 P)
   (2006/C 10/34)
   Jazyk konania: francúzština
   Komisia Európskych spoločenstiev podala 24. novembra 2005 odvolanie na Súdny dvor Európskych spoločenstiev proti rozsudku Súdu prvého stupňa Európskych spoločenstiev (prvá komora) z 13. septembra 2005 vo veci T-272/03, D. Fernández Gómez proti Komisii Európskych spoločenstiev. Odvolateľa zastupujú D. Martin a L. Lozano Palacios, splnomocnení zástupcovia.
   Odvolateľ navrhuje, aby Súdny dvor:

               —

               zrušil napadnutý rozsudok;

               —

               sám rozhodol vo veci a vyhovel návrhom, ktoré predložil žalovaný v prvostupňovom konaní, a tým pádom zamietol žalobu vo veci T-272/03;

               —

               subsidiárne, vrátil vec Súdu prvého stupňa;

               —

               zaviazal pani Fernández Gómez nahradiť trovy tak odvolacieho konania, ako aj konania pred Súdom prvého stupňa.

         Dôvody odvolania a hlavné tvrdenia
   Vo svojom odvolaní Komisia uvádza tri dôvody odvolania:

               1.

               Prvý dôvod je založený na nesprávnom právnom posúdení Súdom prvého stupňa, keď žalobu považoval za prípustnú z dôvodu skutočnosti, že list z 19. januára 2001 nemá povahu rozhodnutia, a akt napadnutý v prvostupňovom konaní, t. j. elektronická pošta z 12. mája 2003 nie je čisto potvrdením, ale obsahuje nový prvok vo vzťahu k zmluve zo 17. januára 2001 a k listu z 19. januára 2001. Komisia naopak usudzuje, že žaloba je neprípustná, keďže definitívne stanovisko správneho orgánu voči žalobcovi je zakotvené v zmluve zo 17. januára 2001 a v liste z 19. januára 2001. Žalobca mal preto napadnúť tieto akty. Podľa názoru Komisie elektronická pošta z 12. mája 2003 nemá povahu rozhodnutia, ani neobsahuje žiadny nový prvok vo vzťahu k predchádzajúcim aktom. Žaloba sa preto mala zamietnuť ako neprípustná.

               2.

               Druhý dôvod je hlavne založený na nesprávnom právnom posúdení pri výklade rozhodnutia z 13. novembra 1996, najmä pojmu „zamestnanci nespadajúci pod služobný poriadok“. Komisia usudzuje, že z účelu sledovaného rozhodnutím z 13. novembra, ako z jeho samotného znenia a z okolností jeho prijatia vyplýva, že pokrýva všetky „administratívne posty alebo zmluvy s Komisiou“ každého zamestnanca Komisie, ktorý nie je úradníkom. Subsidiárne Komisia tvrdí, že Súd prvého stupňa rozhodol ultra petita a nesprávne vyložil článok 8 PZOZ. V skutočnosti v prípadoch, keď Služobný poriadok poskytuje iba oprávnenie, ako tomu je v tomto prípade, výkon tohto oprávnenia spadá do rámca širokej diskrečnej právomoci Komisie.

               3.

               Tretí dôvod sa hlavne zakladá na porušení práva Spoločenstva tým, že sa priznala náhrada škody pre údajnú majetkovú škodu, ktorá nie je ani skutočná, ani určitá, a subsidiárne na nedodržaní povinnosti odôvodnenia pri vyčíslení škody, čo bráni Súdnemu dvoru pri výkone kontroly týkajúcej sa dodržania zásady propocionality.


title: Uznesenie Súdu zo 7. októbra 2013 v spojených veciach E-4/12 a E-5/12 – Risdal Touring AS a Konkurrenten.no AS/Dozorný úrad EZVO (Žaloba o neplatnosť rozhodnutia Dozorného úradu EZVO – Prístup k dokumentom – Prípustnosť – Zastavenie konania)

text:
               19.12.2013

               SK

               Úradný vestník Európskej únie

               C 372/18

         UZNESENIE SÚDU
   zo 7. októbra 2013
   v spojených veciach E-4/12 a E-5/12
   Risdal Touring AS a Konkurrenten.no AS/Dozorný úrad EZVO
   (Žaloba o neplatnosť rozhodnutia Dozorného úradu EZVO – Prístup k dokumentom – Prípustnosť – Zastavenie konania)
   (2013/C 372/07)
   V spojených veciach E-4/12 a E-5/12, Risdal Touring AS a Konkurrenten.no AS/Dozorný úrad EZVO – ŽALOBA vo veci E-4/12 Risdal Touring o zrušenie rozhodnutia žalovaného, ktoré bolo po prvýkrát oznámené 5. apríla 2012 bez uvedenia dôvodov a následne oznámené 4. mája 2012, ktorým sa zamieta prístup verejnosti k úplnému vyhláseniu obsahu a k osobitným dokumentom vo veci Dozorného úradu EZVO č. 70506 (prípad štátnej pomoci) na základe pravidiel prístupu k dokumentom („RAD“) stanovených v rozhodnutí Dozorného úradu EZVO č. 407/08/COL z 27. júna 2008; a vo veci E-5/12 Konkurrenten o zrušenie rozhodnutia žalovaného oznámeného 5. apríla 2012 bez uvedenia dôvodov, ktorým sa zamieta prístup verejnosti k úplnému vyhláseniu obsahu vo veci Dozorného úradu EZVO č. 60510 (prípad štátnej pomoci) na základe RAD stanovených v rozhodnutí Dozorného úradu EZVO č. 407/08/COL z 27. júna 2008, vydal súd v zložení Carl Baudenbacher, predseda a sudca spravodajca, Per Christiansen a Páll Hreinsson, sudcovia, 7. októbra 2013 uznesenie, ktorého výroková časť znie takto:
   Súd týmto nariaďuje:

                  Vo veci E-4/12 Risdal Touring AS/Dozorný úrad EZVO:

                           1.

                           Časť žaloby zameraná na osobitné dokumenty sa zamieta ako neprípustná.

                           2.

                           O zvyšnej časti žaloby už nie je dôvod rozhodnúť.

                           3.

                           Dozorný úrad EZVO znáša vlastné trovy a polovicu trov, ktoré vznikli žalobcovi.

                           4.

                           Žalobca znáša polovicu svojich trov.

                  Vo veci E-5/12 Konkurrenten.no AS/Dozorný úrad EZVO:

                           1.

                           Žaloba sa zamieta ako neprípustná.

                           2.

                           Dozorný úrad EZVO znáša vlastné trovy a trovy, ktoré vznikli žalobcovi.


title: Vec C-210/15 P: Odvolanie podané 6. mája 2015: Poľská republika proti rozsudku Všeobecného súdu z 25. februára 2015 vo veci T-257/13, Poľská republika/Európska komisia

text:
               20.7.2015

               SK

               Úradný vestník Európskej únie

               C 236/28

         Odvolanie podané 6. mája 2015: Poľská republika proti rozsudku Všeobecného súdu z 25. februára 2015 vo veci T-257/13, Poľská republika/Európska komisia
   (Vec C-210/15 P)
   (2015/C 236/38)
   Jazyk konania: poľština

      Účastníci konania

      Odvolateľka: Poľská republika (v zastúpení: B. Majczyna, splnomocnený zástupca)

      Ďalší účastník konania: Európska komisia

      Návrhy odvolateľky

   Odvolateľka navrhuje, aby Súdny dvor

               —

               v celom rozsahu zrušil rozsudok Všeobecného súdu Európskej únie z 25. februára 2015 vo veci T-257/13, Poľská republika/Komisia,

               —

               zrušil vykonávacie rozhodnutie Komisie 2013/123/EÚ z 26. februára 2013 (oznámené pod číslom C[2013] 981), ktorým sa z financovania Európskou úniou vylučujú určité výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (1), v rozsahu, v akom sa z financovania Európskou úniou vylučujú výdavky vo výške 2 8 7 63  238,60 eura, ako aj 5 6 88  440,96 eura vynaložené platobnou agentúrou schválenou Poľskou republikou,

               —

               uložil Európskej komisii povinnosť nahradiť trovy konania, ktoré vznikli v konaní na oboch stupňoch.

      Odvolacie dôvody a hlavné tvrdenia

   Poľská republika svojim odvolacím dôvodom, ktorým napáda napadnutý rozsudok, uplatňuje nesprávny výklad článku 11 ods. 1 nariadenia č. 1257/1999 a článku 23 ods. 2 nariadenia č. 1698/2005, ktorý spočíva v domnienke, že predpokladom poskytnutia príspevku na predčasný dôchodok je poľnohospodárska zárobková činnosť osoby, ktorá odovzdáva poľnohospodársky podnik, zatiaľ čo z týchto ustanovení vyplýva požiadavka desaťročnej poľnohospodárskej činnosti (nezávisle od zárobkovej činnosti) pred odovzdaním poľnohospodárskeho podniku, ako aj zákaz poľnohospodárskej zárobkovej činnosti osoby odovzdávajúcej podnik po odovzdaní tohto podniku.
   Podľa názoru Poľskej republiky z práva Únie nevyplýva požiadavka poľnohospodárskej zárobkovej činnosti pred odovzdaním podniku. Podľa článku 11 ods. 1 nariadenia č. 1257/1999 a článku 23 ods. 2 nariadenia č. 1698/2005 môže byť požadovaná desaťročná poľnohospodárska činnosť zárobková alebo nezárobková. Tieto ustanovenia navyše zakazujú poľnohospodársku zárobkovú činnosť osoby odovzdávajúcej podnik po odovzdaní tohto podniku.

      (1)  Ú. v. EÚ L 67, s. 20.


title: Vec T-223/07 P: Odvolanie podané 27. júna 2007 : Michel Thierry proti uzneseniu Súdu pre verejnú službu zo 16. apríla 2007 vo veci F-82/05, Thierry/Komisia

text:
               25.8.2007

               SK

               Úradný vestník Európskej únie

               C 199/42

         Odvolanie podané 27. júna 2007: Michel Thierry proti uzneseniu Súdu pre verejnú službu zo 16. apríla 2007 vo veci F-82/05, Thierry/Komisia
   (Vec T-223/07 P)
   (2007/C 199/79)
   Jazyk konania: francúzština
   Účastníci konania

      Odvolateľ: Michel Thierry (Howald, Luxemburské veľkovojvodstvo) (v zastúpení: F. Frabetti, advokát)

      Ďalší účastník konania: Komisia Európskych spoločenstiev
   Návrhy odvolateľa

               —

               zrušiť uznesenie Súdu pre verejnú službu zo 16. apríla 2007 vo veci F-82/05, ktoré bolo odvolateľovi oznámené 17. apríla 2007,

               —

               vyhovieť návrhom odvolateľa podaným v prvom stupni, a teda vyhlásiť za prípustnú a dôvodnú žalobu vo veci F-82/05,

               —

               subsidiárne vrátiť vec Súdu pre verejnú službu,

               —

               rozhodnúť o výdavkoch, trovách a odmenách a zaviazať Komisiu na ich náhradu.

         Odvolacie dôvody a hlavné tvrdenia
   Vo svojom odvolaní sa odvolateľ domáha zrušenia uznesenia Súdu pre verejnú službu, ktorým sa zamieta ako sčasti zjavne neprípustná a sčasti zjavne nedôvodná žaloba, ktorej predmetom je zrušenie zoznamu úradníkov povýšených za rok 2004 v rozsahu, v akom tento zoznam neobsahuje jeho meno.
   Na podporu svojho odvolania odvolateľ uvádza dôvod založený na nesprávnom výklade a posúdení skutkových okolností, ktoré viedli k procesnému pochybeniu a nesprávnemu právnemu posúdeniu, ktorého sa Súd pre verejnú službu údajne dopustil, keď odmietol vyhovieť návrhu na vypočutie člena služobného útvaru žalobcu uvedenému v replike v prvom stupni.


title: Vec C-382/12 P: Rozsudok Súdneho dvora (tretia komora) z  11. septembra 2014 – MasterCard Inc., MasterCard International Inc., MasterCard Europe SPRL/Európska komisia, Banco Santander, SA, Royal Bank of Scotland plc, HSBC Bank plc, Bank of Scotland plc, Lloyds TSB Bank plc, MBNA Europe Bank Ltd, British Retail Consortium, EuroCommerce AISBL, Spojené kráľovstvo Veľkej Británie a Severného Írska (Odvolanie — Vzájomné odvolania — Prípustnosť — Článok 81 ES — Otvorený platobný systém debetnými, úverovými a kreditnými kartami — Mnohostranné štandardné výmenné poplatky — Združenie podnikov — Obmedzenia hospodárskej súťaže z hľadiska účinku — Kritérium súdneho preskúmania — Pojem „pridružené obmedzenie“  — Objektívne nevyhnutná a primeraná povaha — Vhodné „hypotézy protichodnej situácie“  — Dvojstranné systémy — Zaobchádzanie s prílohami žaloby na prvom stupni)

text:
               17.11.2014

               SK

               Úradný vestník Európskej únie

               C 409/4

         Rozsudok Súdneho dvora (tretia komora) z 11. septembra 2014 – MasterCard Inc., MasterCard International Inc., MasterCard Europe SPRL/Európska komisia, Banco Santander, SA, Royal Bank of Scotland plc, HSBC Bank plc, Bank of Scotland plc, Lloyds TSB Bank plc, MBNA Europe Bank Ltd, British Retail Consortium, EuroCommerce AISBL, Spojené kráľovstvo Veľkej Británie a Severného Írska
   (Vec C-382/12 P) (1)

   ((Odvolanie - Vzájomné odvolania - Prípustnosť - Článok 81 ES - Otvorený platobný systém debetnými, úverovými a kreditnými kartami - Mnohostranné štandardné výmenné poplatky - Združenie podnikov - Obmedzenia hospodárskej súťaže z hľadiska účinku - Kritérium súdneho preskúmania - Pojem „pridružené obmedzenie“ - Objektívne nevyhnutná a primeraná povaha - Vhodné „hypotézy protichodnej situácie“ - Dvojstranné systémy - Zaobchádzanie s prílohami žaloby na prvom stupni))
   2014/C 409/04
   Jazyk konania: angličtina

      Účastníci konania

      Odvolateľky: MasterCard Inc., MasterCard International Inc., MasterCard Europe SPRL (v zastúpení: E. Barbier de la Serre, V. Brophy a B. Amory, avocats, a T. Sharpe, QC)

      Ďalší účastníci konania: Európska komisia (v zastúpení: V. Bottka a N. Khan, splnomocnení zástupcovia), Banco Santander SA, Royal Bank of Scotland plc (v zastúpení: D. Liddell, solicitor, a M. M. Hoskins, barrister), HSBC Bank plc (v zastúpení: R. Thompson, QC), Bank of Scotland plc, Lloyds TSB Bank plc (v zastúpení: K. Fountoukakos-Kyriakakos a S. Wisking, solicitors, a J. Flynn, QC), MBNA Europe Bank Ltd (v zastúpení: A. Davis, solicitor), British Retail Consortium (v zastúpení: R. Marchini, advocate, a A. Robertson, barrister), EuroCommerce AISBL (v zastúpení: J. Stuyck, advocaat), Spojené kráľovstvo Veľkej Británie a Severného Írska (v zastúpení: M. Holt a C. Murrell, splnomocnení zástupcovia, za právnej pomoci J. Turner, QC, a J. Holmes, barrister)

      Výrok rozsudku

               1.

               Hlavné odvolanie a vzájomné odvolania sa zamietajú.

               2.

               MasterCard Inc., MasterCard International Inc. a MasterCard Europe SPRL znášajú svoje vlastné trovy konania vynaložené v súvislosti s hlavným odvolaním a vzájomnými odvolaniami a sú povinné nahradiť trovy konania vynaložené Komisiou v súvislosti s hlavným odvolaním.

               3.

               Royal Bank of Scotland plc, Bank of Scotland plc a Lloyds TSB Bank plc znášajú svoje vlastné trovy konania a sú povinné nahradiť trovy konania vynaložené Komisiou v súvislosti s ich vzájomnými odvolaniami.

               4.

               HSBC Bank plc, MBNA Europe Bank Ltd, British Retail Consortium, EuroCommerce AISBL a Spojené kráľovstvo Veľkej Británie a Severného Írska znášajú svoje vlastné trovy konania.

      (1)  Ú. v. EÚ C 319, 20.10.2012.


title: Vec C-603/10: Návrh na začatie prejudiciálneho konania, ktorý podal Upravno sodišče Republike Slovenije (Slovinská republika) 21. decembra 2010 — Pelati doo/Slovinská republika

text:
               12.3.2011

               SK

               Úradný vestník Európskej únie

               C 80/12

         Návrh na začatie prejudiciálneho konania, ktorý podal Upravno sodišče Republike Slovenije (Slovinská republika) 21. decembra 2010 — Pelati doo/Slovinská republika
   (Vec C-603/10)
   2011/C 80/22
   Jazyk konania: slovinčina

      Vnútroštátny súd, ktorý podal návrh na začatie prejudiciálneho konania

   Upravno sodišče Republike Slovenije

      Účastníci konania pred vnútroštátnym súdom

      Navrhovateľka: Pelati doo

      Odporkyňa: Slovinská republika

      Prejudiciálna otázka

   Má sa ustanovenie článku 11 smernice Rady 90/434/EHS (1) vykladať tak, že bráni vnútroštátnej právnej úprave, podľa ktorej Slovinská republika ako členský štát podmieňuje daňové výhody v prospech obchodnej spoločnosti, ktorá sa rozdeľuje (rozdelenie časti spoločnosti a vznik novej spoločnosti), tým, že spoločnosť musí v stanovenej lehote podať žiadosť o vydanie povolenia na priznanie daňových výhod v prípade rozdelenia spoločnosti, ak sú splnené stanovené podmienky, čiže právnej úprave, podľa ktorej daňový subjekt po uplynutí lehoty automaticky stráca nárok na daňové výhody stanovené vnútroštátnymi predpismi?

      (1)  Smernica Rady 90/434/EHS z 23. júla 1990 o spoločnom systéme zdaňovania pri zlúčeniach, rozdeleniach, prevodoch majetku a výmene akcií týkajúcich sa spoločností rôznych členských štátov (Ú. v. ES L 225, s. 1; Mim. vyd. 09/001, s. 142).


title: Spojené veci C-12/13 P a C-13/13 P: Rozsudok Súdneho dvora (veľká komora) zo  14. októbra 2014 – Gérard Buono a i. (C-12/13 P) a Syndicat des thoniers méditerranéens a i. (C-13/13 P)/Európska komisia (Odvolanie — Spoločná rybárska politika — Kvóty na rybolov — Mimoriadne opatrenia Komisie — Mimozmluvná zodpovednosť Únie — Článok 340 druhý odsek ZFEÚ — Podmienky — Skutočná a určitá škoda)

text:
               22.12.2014

               SK

               Úradný vestník Európskej únie

               C 462/4

         Rozsudok Súdneho dvora (veľká komora) zo 14. októbra 2014 – Gérard Buono a i. (C-12/13 P) a Syndicat des thoniers méditerranéens a i. (C-13/13 P)/Európska komisia
   (Spojené veci C-12/13 P a C-13/13 P) (1)

   ((Odvolanie - Spoločná rybárska politika - Kvóty na rybolov - Mimoriadne opatrenia Komisie - Mimozmluvná zodpovednosť Únie - Článok 340 druhý odsek ZFEÚ - Podmienky - Skutočná a určitá škoda))
   (2014/C 462/06)
   Jazyk konania: francúzština

      Účastníci konania

      Odvolatelia: Gérard Buono, Jean-Luc Buono, Roger Louis Paul Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin (v zastúpení: A. Arnaud a P.-O. Koubi-Flotte, avocats) (C-12/13 P), Syndicat des thoniers méditerranéens, Marc Carreno, Jean Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin, Jean-Marc Penniello, Serge Antoine José Perez (v zastúpení: C. Bonnefoi, avocate) (C-13/13 P)

      Ďalší účastník konania: Európska komisia (v zastúpení: A. Bouquet a D. Nardi, splnomocnení zástupcovia)

      Výrok rozsudku

               1.

               Odvolania podané vo veciach C-12/13 P a C-13/13 P sa zamietajú.

               2.

               Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin a Robert Marin sú povinní nahradiť trovy konania vo veci C-12/13 P a Syndicat des thoniers méditerranéens, Marc Carreno, Jean-Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin a Serge Antoine José Perez sú povinní nahradiť trovy konania vo veci C-13/13 P.

      (1)  Ú. v. EÚ C 71, 9.3.2013.


title: Vec C-535/11: Rozsudok Súdneho dvora (štvrtá komora) z  11. apríla 2013 (návrh na začatie prejudiciálneho konania, ktorý podal Landgericht Hamburg — Nemecko) — Novartis Pharma GmbH/Apozyt GmbH [Návrh na začatie prejudiciálneho konania — Nariadenie (ES) č. 726/2004 — Humánne lieky — Postup povoľovania — Požiadavka povolenia — Pojem lieky „vyvinuté“ prostredníctvom určitých biotechnologických postupov uvedených v bode 1 prílohy tohto nariadenia — Zmena balenia — Injekčný roztok, ktorým sú naplnené liekovky určené na jednorazové použitie obsahujúce väčšie množstvo terapeutického roztoku, než je množstvo, ktoré sa skutočne použije na účely liečby — Obsah takýchto liekoviek, ktorým sa na základe lekárskeho predpisu čiastočne naplnia injekčné striekačky zodpovedajúce predpísaným dávkam bez toho, aby došlo k úprave lieku]

text:
               1.6.2013

               SK

               Úradný vestník Európskej únie

               C 156/9

         Rozsudok Súdneho dvora (štvrtá komora) z 11. apríla 2013 (návrh na začatie prejudiciálneho konania, ktorý podal Landgericht Hamburg — Nemecko) — Novartis Pharma GmbH/Apozyt GmbH
   (Vec C-535/11) (1)

   (Návrh na začatie prejudiciálneho konania - Nariadenie (ES) č. 726/2004 - Humánne lieky - Postup povoľovania - Požiadavka povolenia - Pojem lieky „vyvinuté“ prostredníctvom určitých biotechnologických postupov uvedených v bode 1 prílohy tohto nariadenia - Zmena balenia - Injekčný roztok, ktorým sú naplnené liekovky určené na jednorazové použitie obsahujúce väčšie množstvo terapeutického roztoku, než je množstvo, ktoré sa skutočne použije na účely liečby - Obsah takýchto liekoviek, ktorým sa na základe lekárskeho predpisu čiastočne naplnia injekčné striekačky zodpovedajúce predpísaným dávkam bez toho, aby došlo k úprave lieku)
   2013/C 156/13
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Landgericht Hamburg

      Účastníci konania pred vnútroštátnym súdom

      Žalobkyňa: Novartis Pharma GmbH

      Žalovaná: Apozyt GmbH

      Predmet veci

   Návrh na začatie prejudiciálneho konania — Landgericht Hamburg — Výklad prílohy nariadenia Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (Ú. v. EÚ L 136, s. 1; Mim. vyd. 13/034, s. 229) — Rozsah pojmu „hergestellt“ („vyvinuté“ v slovenskom znení), ktorý sa nachádza v bode 1 uvedenej prílohy — Prípadné zahrnutie plnenia tekutého lieku z originálneho balenia do jednorazových injekčných striekačiek

      Výrok rozsudku

   Také činnosti, o aké ide v konaní vo veci samej, pokiaľ nevedú k zmene dotknutých liekov a vykonávajú sa výlučne na základe individuálneho lekárskeho predpisu, ktorým sa také činnosti predpisujú, čo prináleží overiť vnútroštátnemu súdu, síce nevyžadujú získanie povolenia na uvedenie na trh na základe článku 3 ods. 1 nariadenia Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky, ale v každom prípade zostávajú upravené ustanoveniami smernice 2001/83/ES Európskeho parlamentu a Rady zo 6. novembra 2001, ktorým sa ustanovuje zákonník spoločenstva o humánnych liekoch, zmenenej a doplnenej smernicou Európskeho parlamentu a Rady 2010/84/EÚ z 15. decembra 2010.

      (1)  Ú. v. EÚ C 13, 14.1.2012.


title: Vec C-589/12: Rozsudok Súdneho dvora (druhá komora) z 3. septembra 2014 (návrh na začatie prejudiciálneho konania, ktorý podal Upper Tribunal (Tax and Chancery Chamber) – Spojené kráľovstvo) – Commissioners for Her Majesty’s Revenue & Customs/GMAK UK PLC (Návrh na začatie prejudiciálneho konania — DPH — Šiesta smernica 77/388/EHS — Článok 11 C ods. 1 prvý pododsek — Priamy účinok — Zníženie zdaniteľného základu — Uskutočnenie dvoch plnení týkajúcich sa toho istého tovaru — Dodávky tovaru — Autá predávané prostredníctvom lízingu, ktoré boli odobraté a opätovne predané v dražbe — Zneužitie práva)

text:
               10.11.2014

               SK

               Úradný vestník Európskej únie

               C 395/9

      Rozsudok Súdneho dvora (druhá komora) z 3. septembra 2014 (návrh na začatie prejudiciálneho konania, ktorý podal Upper Tribunal (Tax and Chancery Chamber) – Spojené kráľovstvo) – Commissioners for Her Majesty’s Revenue & Customs/GMAK UK PLC
      (Vec C-589/12) (1)

      ((Návrh na začatie prejudiciálneho konania - DPH - Šiesta smernica 77/388/EHS - Článok 11 C ods. 1 prvý pododsek - Priamy účinok - Zníženie zdaniteľného základu - Uskutočnenie dvoch plnení týkajúcich sa toho istého tovaru - Dodávky tovaru - Autá predávané prostredníctvom lízingu, ktoré boli odobraté a opätovne predané v dražbe - Zneužitie práva))
      (2014/C 395/10)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      Upper Tribunal (Tax and Chancery Chamber)

         Účastníci konania pred vnútroštátnym súdom

         Žalobkyňa: Commissioners for Her Majesty’s Revenue & Customs

         Žalovaná: GMAK UK PLC

         Výrok rozsudku

      Článok 11 C ods. 1 prvý pododsek šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať v tom zmysle, že za takých okolností, o aké ide v konaní vo veci samej, členský štát nemôže zdaniteľnej osobe zakázať, aby sa v prípade jedného plnenia odvolávala na priamy účinok tohto ustanovenia z dôvodu, že v prípade iného plnenia týkajúceho sa toho istého tovaru sa táto zdaniteľná osoba môže odvolávať na ustanovenia vnútroštátneho práva a že kumulatívne uplatnenie týchto ustanovení by viedlo k celkovému výsledku na daňové účely, ktorý ani vnútroštátne právo a ani šiesta smernica 77/388, ak sa uplatnia na tieto plnenia samostatne, nepredpokladajú, ani nie je ich zámerom, aby takýto výsledok sledovali.

         (1)  Ú. v. EÚ C 71, 9.3.2013.


title: Vec T-230/05: Rozsudok Súdu prvého stupňa zo 6. marca 2007 – Golf USA/ÚHVT (GOLF USA) ( Ochranná známka Spoločenstva — Prihláška slovnej ochrannej známky GOLF USA — Absolútne dôvody zamietnutia — Opisný charakter — Nedostatok rozlišovacej spôsobilosti )

text:
               28.4.2007

               SK

               Úradný vestník Európskej únie

               C 95/39

         Rozsudok Súdu prvého stupňa zo 6. marca 2007 – Golf USA/ÚHVT (GOLF USA)
   (Vec T-230/05) (1)

   („Ochranná známka Spoločenstva - Prihláška slovnej ochrannej známky ‚GOLF USA’ - Absolútne dôvody zamietnutia - Opisný charakter - Nedostatok rozlišovacej spôsobilosti“)
   (2007/C 95/78)
   Jazyk konania: angličtina
   Účastníci konania

      Žalobca: Golf USA, Inc. (Oklahoma City, Oklahoma, Spojené štáty americké) (v zastúpení: A. de Bosch Kemper-de Hilster, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: S. Laitinen a G. Schneider, splnomocnení zástupcovia)
   Predmet veci
   Žaloba proti rozhodnutiu druhého odvolacieho senátu Úradu pre harmonizáciu vnútorného trhu (ÚHVT) z 25. apríla 2005 (vec R 823/2004-2), ktorým bol zamietnutý zápis slovnej ochrannej známky „GOLF USA“
   Výrok rozsudku

               1.

               Žaloba sa zamieta.

               2.

               Žalobca je povinný nahradiť trovy konania.

      (1)  Ú. v. EÚ C 205, 20.8.2005.


title: Vec C-27/09 P: Odvolanie podané 21. januára 2009 : Francúzska republika proti rozsudku Súdu prvého stupňa (siedma komora) zo 4. decembra 2008 vo veci T-284/08, People's Mojahedin Organization of Iran/Rada Európskej únie

text:
               4.4.2009

               SK

               Úradný vestník Európskej únie

               C 82/14

         Odvolanie podané 21. januára 2009: Francúzska republika proti rozsudku Súdu prvého stupňa (siedma komora) zo 4. decembra 2008 vo veci T-284/08, People's Mojahedin Organization of Iran/Rada Európskej únie
   (Vec C-27/09 P)
   (2009/C 82/26)
   Jazyk konania: angličtina
   Účastníci konania

      Odvolateľka: Francúzska republika (v zastúpení: E. Belliard, G. de Bergues, A.-L. During, splnomocnení zástupcovia)

      Ďalší účastníci konania: People's Mojahedin Organization of Iran, Rada Európskej únie, Komisia Európskych spoločenstiev
   Návrhy odvolateľky

               —

               zrušiť rozsudok Súdu prvého stupňa Európskych spoločenstiev zo 4. decembra 2008 vo veci T-284/08, People's Mojahedin Organization of Iran/Rada,

               —

               vydať konečné rozhodnutie vo veci zamietnutím žaloby OMPI alebo vrátením veci na Súd prvého stupňa.

         Odvolacie dôvody a hlavné tvrdenia
   Francúzska vláda sa domnieva, že napadnutý rozsudok treba zrušiť po prvé preto, lebo Súd prvého stupňa sa dopustil nesprávneho právneho posúdenia, keď rozhodol, že Rada pri prijatí rozhodnutia 2008/583/ES (1) porušila práva OMPI na obranu a pri prijímaní tohto rozhodnutia nevzala do úvahy osobitné okolnosti; po druhé preto, lebo Súd prvého stupňa sa dopustil nesprávneho právneho posúdenia, keď konštatoval, že rozhodnutie o konaní, ktoré sa začalo voči údajným členom OMPI vo Francúzsku, nepredstavuje rozhodnutie, ktoré spĺňa definíciu článku 1 ods. 4 spoločnej pozície 2001/931/SZBP z 27. decembra 2001 o uplatňovaní určitých osobitných opatrení na boj proti terorizmu; a nakoniec preto, lebo Súd prvého stupňa sa dopustil nesprávneho právneho posúdenia, keď rozhodol, že skutočnosť, že Rada odmietla odovzdať bod 3 písm. a) jedného z troch dokumentov, ktoré jej poskytli francúzske orgány na účely žiadosti o zápis OMPI do zoznamu stanoveného v rozhodnutí 2008/583/ES a ktoré odovzdala Súdu prvého stupňa ako odpoveď na uznesenie o opatreniach na zabezpečenie priebehu konania z 26. septembra 2008, neumožňovala Súdu prvého stupňa vykonať prieskum zákonnosti rozhodnutia 2008/583/ES a predstavovala zásah do práva na účinnú súdnu ochranu.

      (1)  Rozhodnutie Rady z 15. júla 2008, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje rozhodnutie 2007/868/ES (Ú. v. EÚ L 188, s. 21).


title: Vec C-549/13: Návrh na začatie prejudiciálneho konania, ktorý podala Vergabekammer Arnsberg (Nemecko) 22. októbra 2013 — Bundesdruckerei GmbH/Stadt Dortmund

text:
               25.1.2014

               SK

               Úradný vestník Európskej únie

               C 24/3

         Návrh na začatie prejudiciálneho konania, ktorý podala Vergabekammer Arnsberg (Nemecko) 22. októbra 2013 — Bundesdruckerei GmbH/Stadt Dortmund
   (Vec C-549/13)
   2014/C 24/04
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Vergabekammer Arnsberg

      Účastníci konania pred vnútroštátnym súdom

      Navrhovateľka: Bundesdruckerei GmbH

      Odporca: Stadt Dortmund

      Prejudiciálna otázka

   Odporuje článku 56 ZFEÚ a článku 3 ods. 1 smernice 96/71/ES (1) taký vnútroštátny právny predpis a/alebo podmienka verejného obstarávania zo strany verejného obstarávateľa, v dôsledku ktorého uchádzač, ktorý chce získať vyhlásenú verejnú zákazku, 1. musí na seba prevziať povinnosť, že pracovníkom, ktorých využije pri realizácii verejnej zákazky, vyplatí mzdu stanovenú v právnom predpise podľa kolektívnej zmluvy alebo minimálnu mzdu a 2. subdodávateľovi, ktorého ustanoví alebo plánuje ustanoviť, tiež musí uložiť uvedenú povinnosť a obstarávateľovi musí predložiť príslušné vyhlásenie subdodávateľa, keď a) právny predpis stanovuje takú povinnosť len pre zadávanie verejných zákaziek, ale nie pre zadávanie súkromných zákaziek a b) subdodávateľ má sídlo v inom členskom štáte EÚ a pracovníci subdodávateľa budú pri uskutočňovaní plnení, ktoré sú predmetom zákazky, pôsobiť výlučne v jeho krajine pôvodu?

      (1)  Smernica 96/71/ES Európskeho Parlamentu a Rady zo 16. decembra 1996 o vysielaní pracovníkov v rámci poskytovania služieb (Ú. v. ES L 18, s. 1; 1997, Mim. vyd. 05/002, s. 431).


title: Vec T-53/09: Žaloba podaná 11. februára 2009 – Cafea/ÚHVT – Christian (BEST FARM)

text:
               18.4.2009

               SK

               Úradný vestník Európskej únie

               C 90/30

         Žaloba podaná 11. februára 2009 – Cafea/ÚHVT – Christian (BEST FARM)
   (Vec T-53/09)
   2009/C 90/47
   Jazyk žaloby: nemčina

      Účastníci konania

      Žalobca: Cafea GmbH (Hamburg, Nemecko) (v zastúpení: C. Schumann a M. Hartmann, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Dieter Christian (Frankfurt, Nemecko)

      Návrhy žalobcu

               —

               zrušiť rozhodnutie prvého odvolacieho senátu z 27. novembra 2008 vo veci odvolania R 420/2008-1,

               —

               zaviazať žalovaného na náhradu trov konania,

               —

               zaviazať prihlasovateľa na náhradu trov námietkového konania a konania pred odvolacím senátom Úradu pre harmonizáciu vnútorného trhu.

      Žalobné dôvody a hlavné tvrdenia

      Prihlasovateľ ochrannej známky Spoločenstva: Dieter Christian.

      Prihlasovaná ochranná známka Spoločenstva: slovná ochranná známka „BEST FARM“ pre tovary tried 29, 30, 31 a 32 (prihláška č. 3 089 281).

      Majiteľ ochrannej známky alebo označenia, ktoré je základom námietky: žalobca pod svojím skorším obchodným menom KORD Beteiligungsgesellschaft mbH & Co. KG.

      Ochranná známka alebo označenie, ktoré je základom námietky: nemecká slovná ochranná známka „BESTFORM“ pre tovary a služby tried 1, 29, 30, 32, 33 a 42 (č. 30 056 334).

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 40/94 (1), keďže medzi kolidujúcimi ochrannými známkami nie je pravdepodobnosť zámeny ani pravdepodobnosť asociácie.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).


               15.1.2015

               SK

               Úradný vestník Európskej únie

               C 11/17

         Žaloba skupiny DB Schenker podaná 10. novembra 2014 proti Dozornému úradu EZVO
   (Vec E-22/14)
   (2015/C 11/07)
   Spoločnosti Schenker North AB, Schenker Privpak AB a Schenker Privpak AS (spoločne označované „DB Schenker“), ktoré zastupuje advokát Jon Midthjell, Advokatfirmaet Midthjell AS, Grev Wedels plass 5, N-0151 Oslo, Nórsko, podali 10. novembra 2014 na Súd EZVO žalobu proti Dozornému úradu EZVO.
   Žalobcovia žiadajú Súd EZVO, aby:

               1.

               zrušil rozhodnutie Dozorného úradu EZVO z 9. septembra 2014 vo veci č. 75697 (DB Schenker);

               2.

               nariadil dozornému úradu EZVO a ďalším účastníkom úhradu súdnych trov.

      Právna a skutková podstata veci a právny základ žaloby:

               —

               Žalobcovia, Schenker North AB a Schenker Privpak AB – obaja so sídlom vo Švédsku – a Schenker Privpak AS so sídlom v Nórsku sú súčasťou skupiny DB Schenker. Skupina, ktorá je vo vlastníctve podniku Deutsche Bahn AG, pôsobí celosvetovo v oblasti nákladnej dopravy a logistiky.

               —

               Svojím rozsudkom vo veci E-5/13 DB Schenker proti Dozornému súdu EZVO zo 7. júla 2014 Súd EZVO zrušil rozhodnutie Dozorného úradu EZVO z 25. januára 2013 vo veci Dozorného úradu EZVO č. 73075 (DB Schenker), pretože odopiera úplný alebo čiastočný prístup podľa článku článku 4 ods. 4 a ods. 6 pravidiel prístupu verejnosti k dokumentom 2012 (ďalej len „RAD 2012“) k dokumentom patriacim k spisom, ktoré viedli k rozhodnutiu Dozorného úradu EZVO č. 321/10/COL (Norway Post – vernostný systém/systém zliav) a odopiera udelenie prístupu k úplnej verzii rozhodnutia Dozorného úradu EZVO č. 321/10/COL.

               —

               Podnik DB Schenker dostal 17. júla 2014 elektronickou poštou od Dozorného úradu EZVO list o tom, že Dozorný úrad EZVO opäť rozhodol odmietnuť podniku DB Schenker prístup k sporným dokumentom. Podnik DB Schenker bol vyzvaný, aby v prípade, že chce, aby Dozorný úrad EZVO opätovne preskúmal svoje stanovisko, predložil opakovanú žiadosť.

               —

               Podnik DB Schenker poslal Dozornému úradu EZVO 27. augusta 2014 opakovanú žiadosť. Dozorný úrad EZVO poslal podniku DB Schenker 9. septembra 2014 e-mail: s kópiou rozhodnutia, ktorým sa podniku DB Schenker opäť odmieta úplný alebo čiastočný prístup podľa článku 4 ods. 4 a ods. 6 RAD 2012 k tým istým dokumentom, t. j. k dokumentom patriacim k spisom, ktoré viedli k rozhodnutiu dozorného úradu č. 321/10/COL (Norway Post – vernostný systém/systém zliav) a k úplnej verzii rozhodnutia dozorného úradu č. 321/10/COL. Podnik DB Schenker sa dožaduje zrušenia tohto rozhodnutia podľa článku 36 Dohody o dozore a súde.

         Žalobcovia tvrdia, že Dozorný úrad EZVO:

               —

               porušil výnimku týkajúcu sa obchodných záujmov uvedenú v článku 4 ods. 4 RAD 2012 a povinnosť služobného tajomstva uvedenú v článku 122 dohody o EHP, článku 14 ods. 4 Dohody o dozore a súde a v kapitole II článku 28 ods. 2 protokolu 4 k Dohode o dozore a súde a teda neoprávnene zadržal sporné dokumenty v rozpore s právom verejnosti na prístup k dokumentom podľa článku 2 ods. 1 RAD 2012,

               —

               porušil výnimku týkajúcu sa vyššieho verejného záujmu uvedenú v článku 4 ods. 4 a ods. 6 RAD 2012 a teda neoprávnene zadržal sporné dokumenty v rozpore s právom verejnosti na prístup k dokumentom podľa článku 2 ods. 1 RAD 2012.


title: Vec T-293/10: Žaloba podaná 6. júla 2010 — Seven Towns Ltd/ÚHVT

text:
               25.9.2010

               SK

               Úradný vestník Európskej únie

               C 260/16

         Žaloba podaná 6. júla 2010 — Seven Towns Ltd/ÚHVT
   (Vec T-293/10)
   ()
   2010/C 260/22
   Jazyk konania: angličtina

      Účastníci konania

      Žalobca: Seven Towns Ltd (Londýn, Spojené kráľovstvo) (v zastúpení: E. Schäfer, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy žalobcu

               —

               čiastočne zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 29. apríla 2010 vo veci R 1475/2009-1 v rozsahu, v akom ním bola zamietnutá prihláška ochrannej známky Spoločenstva č. 5650817,

               —

               zaviazať žalovaného na náhradu trov konania, vrátane trov právneho zastúpenia žalobcu.

      Žalobné dôvody a hlavné tvrdenia

      Prihlasovaná ochranná známka Spoločenstva: ochranná známka tvorená farbami opísaná ako „Šesť povrchov, ktoré sú geometricky usporiadané do troch párov paralelných povrchov, pričom každý pár je zvislý na iné dva páry, pričom akékoľvek dva susediace povrchy majú rôzne farby a každý povrch sa vyznačuje sieťovou štruktúrou v podobe čiernych okrajov rozdeľujúcich povrch na deväť rovnakých plôch“. Predmetnými farbami boli červená (PMS 200 C), zelená (PMS 347 C), modrá (PMS 293 C), oranžová (PMS 021 C), žltá (PMS 012 C), biela a čierna pre tovary zaradené do triedy 28 — prihláška ochrannej známky Spoločenstva č. 5650817.

      Rozhodnutie prieskumového pracovníka: zamietnutie prihlášky ochrannej známky Spoločenstva.

      Rozhodnutie odvolacieho senátu: zrušenie napadnutého rozhodnutia a zamietnutie prihlášky ochrannej známky Spoločenstva č. 5650817.

      Dôvody žaloby: žalobca na podporu žaloby uvádza dva žalobné dôvody.
   Žalobca svojím prvým žalobným dôvodom tvrdí, že napadnuté rozhodnutie porušuje procesné pravidlá tým, že porušuje článok 80 ods. 1 a 2 nariadenia Rady (ES) č. 207/2009 v spojení s pravidlom 53a nariadenia Komisie (ES) č. 2868/95 z toho dôvodu, že odvolací senát nesprávne posúdil rozhodujúcu skutočnosť.
   Druhý žalobný dôvod žalobcu sa zakladá na porušení napadnutým rozhodnutím jeho práva na spravodlivý proces tým, že porušuje článok 64 ods. 1 nariadenia Rady (ES) č. 207/2009 z toho dôvodu, že odvolací senát založil svoje rozhodnutie na úplne novom tvrdení bez toho, aby vyzval žalobcu na predloženie pripomienok.


title: Vec T-447/12: Uznesenie Všeobecného súdu z  30. apríla 2014 – Visa Europe/Komisia

text:
               24.6.2014

               SK

               Úradný vestník Európskej únie

               C 194/38

         Uznesenie Všeobecného súdu z 30. apríla 2014 – Visa Europe/Komisia
   (Vec T-447/12) (1)

   2014/C 194/51
   Jazyk konania: angličtina
   Predseda štvrtej komory nariadil výmaz veci.

      (1)  Ú. v. EÚ C 379, 8.12.2012.


title: Vec T-780/16: Žaloba podaná 8. novembra 2016 – Mediaexpert/EUIPO – Mediaexpert (mediaexpert)

text:
               9.1.2017

               SK

               Úradný vestník Európskej únie

               C 6/51

         Žaloba podaná 8. novembra 2016 – Mediaexpert/EUIPO – Mediaexpert (mediaexpert)
   (Vec T-780/16)
   (2017/C 006/64)
   Jazyk, v ktorom bola podaná žaloba: angličtina

      Účastníci konania

      Žalobkyňa: Mediaexpert sp. z o.o. (Varšava, Poľsko) (v zastúpení: J. Aftyka, advokát)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Mediaexpert S.A. (Varšava, Poľsko)

      Údaje týkajúce sa konania pred EUIPO

      Majiteľ spornej ochrannej známky: Ďalší účastník konania pred odvolacím senátom.

      Dotknutá sporná ochranná známka: Obrazová ochranná známka Európskej únie v čiernej, žltej a bielej farbe obsahujúca slovný prvok „mediaexpert“ – ochranná známka Európskej únie č. 11 674 132.

      Konanie pred EUIPO: Konanie o vyhlásení neplatnosti.

      Napadnuté rozhodnutie: Rozhodnutie prvého odvolacieho senátu EUIPO z 11. augusta 2016 vo veci R 2583/2015-1.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               zrušil rozhodnutie zrušovacieho oddelenia z 29. októbra 2015 vydaného v konaní o návrhu na vyhlásenie neplatnosti č. 000009371 C,

               —

               vrátil vec EUIPO, aby mohol zmeniť rozhodnutie vo veci samej a vyhlásiť ochrannú známku Európskej únie č. 011674132 za neplatnú vo vzťahu ku všetkým dotknutým službám;

               —

               uložil EUIPO povinnosť nahradiť trovy konania pred zrušovacím oddelením, odvolacím senátom a Všeobecným súdom.

      Uvádzaný žalobný dôvod

               —

               Porušenie článku 53 ods. 1 písm. a) v spojení s článkom 8 ods. 1 písm. a) a b) nariadenia č. 207/2009.


title: Vec T-52/08 P: Rozsudok Všeobecného súdu z  30. novembra 2011 — Komisia/Carpi Badía ( „Odvolanie — Verejná služba — Úradníci — Povýšenie — Povyšovanie za rok 2005 — Prednostné body — Nepridelenie z dôvodu technickej závady — Výbor pre povýšenie A* — Pridelenie nižšieho počtu bodov ako navrhol nadriadený — Nezapísanie do zoznamu povýšených úradníkov“ )

text:
               28.1.2012

               SK

               Úradný vestník Európskej únie

               C 25/47

      Rozsudok Všeobecného súdu z 30. novembra 2011 — Komisia/Carpi Badía
      (Vec T-52/08 P) (1)

      (Odvolanie - Verejná služba - Úradníci - Povýšenie - Povyšovanie za rok 2005 - Prednostné body - Nepridelenie z dôvodu technickej závady - Výbor pre povýšenie A* - Pridelenie nižšieho počtu bodov ako navrhol nadriadený - Nezapísanie do zoznamu povýšených úradníkov)
      (2012/C 25/90)
      Jazyk konania: francúzština

         Účastníci konania

         Odvolateľka: Európska komisia (v zastúpení: G. Berscheid a K. Herrmann, splnomocnení zástupcovia)

         Ďalší účastník konania: José María Carpi Badía (Luxemburg, Luxembursko) (v zastúpení: B. Cortese a C. Cortese, advokáti)

         Predmet veci

      Odvolanie podané proti rozsudku Súdu pre verejnú službu Európskej únie (druhá komora) z 22. novembra 2007, Carpi Badía/Komisia (F-110/06, zatiaľ neuverejnený v Zbierke), a smerujúce k zrušeniu tohto rozsudku

         Výrok rozsudku

                  1.

                  Odvolanie sa zamieta.

                  2.

                  Európska komisia znáša svoje vlastné trovy konania a je povinná nahradiť trovy konania, ktoré vynaložil José María Carpi Badía.

         (1)  Ú. v. EÚ C 92, 12.4.2008.


title: Vec C-156/08: Návrh na začatie prejudiciálneho konania, ktorý podal Niedersächsisches Finanzgericht (Nemecko) 16. apríla 2008 – Monika Vollkommer/Finanzamt Hannover-Land I

text:
               19.7.2008

               SK

               Úradný vestník Európskej únie

               C 183/10

         Návrh na začatie prejudiciálneho konania, ktorý podal Niedersächsisches Finanzgericht (Nemecko) 16. apríla 2008 – Monika Vollkommer/Finanzamt Hannover-Land I
   (Vec C-156/08)
   (2008/C 183/18)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Niedersächsisches Finanzgericht
   Účastníci konania pred vnútroštátnym súdom

      Žalobkyňa: Monika Vollkommer

      Žalovaný: Finanzamt Hannover-Land I
   Prejudiciálna otázka
   Je vyrubenie nemeckej dane z prevodu nehnuteľností na budúce stavebné plnenia prostredníctvom ich zahrnutia do vymeriavacieho základu na daň z prevodu nehnuteľností pri nadobudnutí dosiaľ nezastavaného pozemku (takzvaný jednotný predmet plnenia pozostávajúci zo stavebných plnení, ako aj z nadobudnutia pozemku) v rozpore s európskym zákazom viacnásobného zdanenia daňou z obratu uvedenom v článku 401 smernice Rady 2006/112/ES z 28. novembra 2006 (1) o spoločnom systéme dane z pridanej hodnoty (predtým článok 33 ods. 1 smernice Rady 77/388/EHS zo 17. mája 1977 (2)), pokiaľ stavebné plnenia podliehajúce dani z prevodu nehnuteľností súčasne podliehajú ako samostatné plnenia nemeckej dani z obratu?

      (1)  Ú. v. EÚ L 347, s. 1.

      (2)  Ú. v. ES L 145, s. 1; Mim. vyd. 09/001, s. 23.